Drugačije od prethodnih godina je i to što bi ranije u ovo doba mnogi novogodišnji aranžmani već bili uplaćeni, a sada su retki oni koji su uplatili akontaciju.\nAleksandar Seničić kaže da je Turska sada aktuelna pošto se u ovu zemlju može putovati bez PCR testa, ali da će se još videti kako će se situacija dalje razvijati. Kada je reč o željenim destinacijama, tu se situacija nije promenila, jer je i krajem ove kao i ranijih godina, najveće interesovanja putnika za evropske metropole.\nMnoge agencije na sajtovima nude i druge evropske gradove ali ta ponuda, kako kažu, važi samo u slučaju da se situacija promeni nabolje, a oni su, ako se to dogodi, spremni da putovanja i realizuju. Destinacije sada dele na realne i nerealne, a trenutno kao jedinu realnu evropsku destinaciju navode Istanbul.\nKako za Tanjug kaže predsednica Udruženja turističkih agencija Srbije Marija Matijević, neizvesnost je ključna reč kada se govori o putovanjima za novogodišnji doček. Ipak, navodi da su sada i avio-kompanije i hotelijeri znatno fleksibilniji nego proletos, kada je epidemija počela, jer su sada spremni i za izmene dogovora ako se epidemiološka situacija promeni, što olakšava i posao turističkim agencijama i putnicima.\nPredsednica Turističke organizacije Srbije Marija Labović navodi da se u zimskim planinskim centrima trenutno prave rezervacije za novogodišnje praznike i ostali deo zime. Prema informacijama koje imamo sa terena, oko 20-30 odsto kapaciteta je popunjeno, naročito kada je reč o februaru, zimskom raspustu ali i novogodišnjim praznicima, kaže ona.


Poslovanje – Pokreni.Se\nŠta je potrebno za pokretanje biznisa\nKarakteristika svakog preduzetnika je da ima dobro oko da prepozna poslovnu priliku i da je dovoljno brz i odlučan da tu priliku iskristi…\nUkoliko preduzetnik želi da za razvoj svog poslovnog poduhvata traži finansiranje ili strateške partnere, potrebno je da ima pripremljen celokupan set poslovne dokumentacije…\nNajčešći način finansiranja biznisa u celom svetu jeste zaduživanje. Ovakvo finansiranje se može nazvati konvencionalnim i zasniva se na kreditima i drugim dugovnim instrumentima (kreditne kartice, dozvoljena prekoračenja i dr.)…\nKljuč svakog uspešnog poduhvata je biznis model na kome se on zasniva. Biznis model se tiče načina kako tvoja organizacija kreira i isporučuje vrednosti i kako dolazi do novca. Biznis model treba da…\nPoreski i pravni aspekti\nKada postoji prava poslovna ideja, dobar tim i kada se radi ono što se voli uvek će se pronaći način da se to i uradi. Poslovanje u Srbiji nije naj jednostavnije, ali svakako nije ni naj komplikovanije na planeti.


Četvrtak, 31. maj 2018. u 21:05\nPredstavnici Poljoprivredno savetodavne službe iz Negotina održali su tribine u Donjem Milanovcu i Majdanpeku, na kojima su poljoprivredne prizvodjače iz ovog dela istočne Srbije upoznali sa novim pravilnicima o državnim podsticajima za investicije u oblasti stočarstva, voćarstva i pčelarstva, kao i za nabavku opreme i mehanizacije, za šta, inače, vlada najveće interesovanje.\nKako se čulo, jedna od novina je i ta da se za konkurisanje, umesto računa prilaže predračun, koji ne sme biti stariji od mesec dana, a uslov je i da se po istom osnovu nisu koristile subvencije lokalne samouprave. Takodje, vrednost nabavljene opreme i mehanizacije ne sme biti manja od 50 hiljada i veća od tri miliona dinara. Jedan od uslova je i taj da poljoprivredno gazdinstvo u vlasništvu nema više od 50 hektara obradive površine.\nNenada Martinovića, mladog poljoprivrednika iz Leskova zanimalo je da li prikolica za prevoz košnica spada u mehanizaciju za koju može dobiti subvenciju, na šta je dobio potvrdan odgovor. Inače, kako je rekao do sad je više puta koristio subvencije sa nacionalnog nivoa i na uslove nema većih primedbi. Jedino što mu smeta, kaže, jeste velika papirologija.\nKonkurs za pomenute subvencije, sa svim novinama u pravilnicima biće otvoren 1. jula i trajaće do 30. septembra, a za sredinu godine, predstavnici PSSS iz Negotina, najavili su i nove pravilnike za podsticaje mladim poljoprivrednim proizvodjačima, za šta je u prošloj godini vladalo veliko interesovanje i za šta je podneto oko hiljadu zahteva.\nUporedo sa državnim podsticajima, poljoprivrednici iz opštine Majdanpek u ovoj godini mogu računati i na subvencije lokalne samouprave i to u većem iznosu u odnosu na prošlu godinu.\nNaime, Agrarni bužet opštine Majdanpek u ovoj godini iznosi 23 miliona dinara i za šest miliona je veći u odnosu na 2017. godinu. Od ukupnih sredstava, planiranih za realizaciju programa podrške poljoprivrednoj politici i politici ruralnog razvoja, najviše novca, 13 miliona dinara, opredeljeno je za investicije u fizičku imovinu registrovanih poljoprivrednih gazdinstava i 7 miliona za ruralnu infrastrukturu, odnosno, sanaciju nekategorisanih puteva.\nShodno interesovanjima poljoprivrednika u prošloj godini sačinjen je ovogodišnji program mera podrške, odnosno subvencija, tako da u ovoj godini, registrovana gazdinstva sa područja opštine Majdanpek mogu računati i na milion dinara regresa za veštačko osemenjavanje, 1,2 miliona za ostvarivanje odgajivačkih ciljeva u stočarstvu i 800 hiljada dinara za uspostavljanje i jačanje udruženja u oblasti poljoprivrede.\nPrema rečima nadležnih u Opštini Majdanpek raspisivanje prvih javnih poziva, odnosno konkursa očekuje se za manje od mesec dana.


Ekonomac na „vrućem“ gostovanju u Nišu | Kragujevački sport\nEkonomac na „vrućem“ gostovanju u Nišu\n31. oktobra 2013. | Kategorija: Mali Fudbal (Futsal)\nFudbaleri Ekonomca sastaće se sutra sa najprijatnijim iznenađenjem dosadašnjeg dela šampionata, ekipom Kalče, u okviru 3. kola Prve futsal lige Srbije. Ovo je i svojevrstan derbi, jer ove dve ekipe, uz SAS Marbo, dele prvo mesto na tabeli.\nDvonedeljna pauza zbog učešća naše reprezentacije na Gran Pri turniru u Brazilu dobro je došla većini klubova da „napune baterije“. Ipak, fudbaleri Ekonomca nisu imali priliku da predahnu, obzirom da je gotovo cela prva postava „studenata“ imala reprezentativnih obaveza, pa su tako Aksentijević, Kocić, Rajčević, Surudžić, Janjić i Rakić branili boje selekcije Srbije na gorepomenutom turniru. Sada izabranike Ivana Božovića očekuje uvek „vruće“ gostovanje u Nišu i utakmica sa novim prvoligašem, ekipom Kalče, koja je sjajno startovala u svojoj debitantskoj sezoni u elitnom rangu.\nFudbaleri Kalče su u prva dva kola uspeli da uzmu svih šest bodova na dva jako nezgodna gostovanja u Novom Pazaru i Bečeju, što je zaista rezultat vredan poštovanja za dojučerašnjeg drugoligaša. Sigurno je da dolazak najboljeg futsal kolektiva u Srbiji predstavlja veliki događaj za domaći tim i da će sala OŠ „Mika Antić“ biti prepuna.\nUtakmica između Kalče i Ekonomca igra se sutra u sali OŠ „Mika Antić“ u Nišu, a početak je zakazan za 20 časova i 30 minuta.\nEkonomac ubedljiv u Nišu\nKraguj na „vrućem“ gostovanju u Beogradu, Radnički ima šansu za popravni\nRukometaši Radničkog na vrućem gostovanju u „Čairu“\nEkonomac pobedio u Nišu, na redu je Marbo


Да ли је Путин пустио Асада низ воду?\nDa li je Putin pustio Asada niz vodu?\nU nedelju je navedeno da je oko 100 viših ruskih diplomatskih i tehničkih zvaničnika sa bazom u Damasku odletelo nazad u Moskvu prošle nedelje sa svojim porodicama, označavajući dramatičan prekid podrške Rusije Asadovom režimu u Siriji.\nNavodi se da je promena u ruskoj politici postala očigledna na nedavnom međunarodnom sastanku bezbednosnih zvaničnika održanom u jednom evropskom gradu. Neobjavljeni sastanak je održan kako bi se raspravljalo o pretnji terorističkih grupa po međunarodnu bezbednost.\nŠef ruske delegacije je, kada je upitan kako Moskva posmatra situaciju u Siriji, rekao da je za Rusiju najbitnije da očuva svoje strateške interese i osigura bezbednost manjina u Siriji, kao i da se postara da država ostane ujedinjena.\nNakon što su čuli ovu izjavu, neki delegati su napustili prostoriju kako bi preneli ovo očigledno povlačenje svojim nadređenima. Rusija je do sada koristila svoje pravo na veto pred Bezbednosnim savetom Ujedinjenih nacija kako bi blokirala bilo kakvo delovanje protiv Asadovog režima.\nRijad Tabara, bivši libanski ambasador u SAD, rekao je za novine da su zvaničnici u Moskvi i Vašingtonu počeli da istražuju mogućnost političkog rešenja u Siriji koje ne uključuje Asada. „Moskva želi garanciju da će režim koji će zameniti Asada sačuvati ruske interese za tu državu“, rekao je Tabara.\nMnogi ruski zvaničnici, koji su odleteli kući iz obalskog grada Latakija, radili su u operativnom centru Asadovog režima u Damasku, podržavajući sirijsku vojsku i bezbednosne zvaničnike. Sa njima su radile njihove iranske kolege, kao i zvaničnici Hezbolaha. Rusija je do sada bila veliki podržavalac Asadovog režima, pružajući mu vojnu opremu i političku podršku.\nPrema Sirijskoj opservatoriji za ljudska prava sa sedištem u Londonu, Islamska država sada kontroliše 50% sirijske teritorije. Izraelski Channel Two je prekjuče rekao da Asad kontroliše samo 25% države.\nAmbasador Tabar je rekao da su razlog za ovu rusku promenu u politici ubrzano smanjivanje vojne baze u Damasku nakon četiri godine građanskog rata, ali i napreci koje su ostvarile ekstremističke snage u Siriji u protekloj godini.\nPrema ostalim izvorima, promena je delom posledica ekonomskih problema koji su se pojavili usled sankcija uvedenih Rusiji, a koje su rezultat njenog delovanja u Ukrajini. Zalivske države, kao što su Saudijska Arabija, Ujedinjeni Arapski Emirati i Katar, dugogodišnji su protivnici Asadovog režima, a trenutno vode ekonomske pregovore sa Rusijom.\nNovine Al-Hayat su navele da su Rusi po prvi put spremni da pregovaraju sa Amerikancima o predloženoj tranziciji u Siriji i vojnim i političkim zvaničnicima koji bi nadgledali ovu tranziciju.\nIako i SAD i Rusija dele isti cilj, odnosno stabilan režim u Siriji, oni bi morali da sarađuju sa Iranom, koji ima velikog uticaja na Asadov režim, ali i sa Turskom, koja takođe ima jake interese za svog sirijskog suseda. Oni će zajedno morati smisle kako da oslobode Siriju od Islamske države pre nego što uspostave režim koji će naslediti Asada.\nAbraham Rabinovich (freebeacon.com)


Solidarnost je najvažnija - Glas Podrinja\nMEĐUNARODNA RADIONICA O JAVNO ZDRAVSTVENIM RIZICIMA\nMeđunarodna radionica projekta “Solidarnost i uključivanje građana u cilju prevencije i upravljanja kriznim situacijama od strane opština i regiona u promenljivoj i dinamičnoj Evropi - SOLICRIS”, u okviru programa Europe for Citizens, održana je u utorak u Centru za stručno usavršavanje na Letnjikovcu. Tema ove, šeste radionice je solidarnost u vreme krize zdravlja.\nUčesnike je pozdravio gradonačelnik Šapca Nebojša Zelenović, a projekat je predstavila Jelena Topalović Petrović, pomoćnik gradonačelnika. Dr Simo Vuković, stručnjak za politke javnog zdravlja, govorio je o krizi javnog zdravlja, dok je o krizi mentalnog zdravlja pričala Katarina Jovanović, psiholog. Takođe, okupljenima se obratila i Teodora Todorović iz NURDOR-a, koja je govorila o solidarnosti građana i lokalne zajednice u podršci deci oboleloj od raka.\n-Trudimo se da budemo normalni, a da bi mogli da budemo takvi, moramo da činimo dela koja nam koriste i koja su nam u interesu, što i jeste tema projekta koji se ovde sprovodi. Verujem da ćemo iz njega izaći sposobniji i spremniji da kao zajednica reagujemo u kriznim situacijama. Pored toga, važno je da u regionu u kom živimo uspostavimo trajne i čvrste veze zasnovane na interesima, a iz interesa proizilaze još čvršće veze kao što su prijateljstvo i razumevanje, rekao je gradonačelnik Zelenović.\nTokom projekta organizuje se sedam radionica sa ciljem izrade kriznih scenarija i planiranja prevencija. Predstavljeni su i primeri dobre prakse širokog uključivanja građana u upravljanje kriznim situacijama.\n-Javno zdravstveni rizici koji se danas pojavljuju na prostorima Jugoistočne Evrope i Evrope uopšte su mnogobrojni. Najaktuelnija je tema koja se tiče migrantskog talasa koji traje već sedam, osam godina. Pored toga, tu su i brojne pretnje koje su vezane za različite biološke, hemijske i druge agense kojima je izložena celokupna evropska populacija. Poslednjih nedelja smo svedoci uznemirenja zbog aero zagađenja u Srbiji. Kada govorimo o javno zdravstvenim pretnjama one su multifaktorijalne i ono što je jako važno za ovaj sastanak je da su ljudi svesni ovih rizika. Stalno se podvlači potreba za solidarnošću, a posebno za razmenom iskustava. Ovde u Šapcu smo se prisetili poplava i tada je ključni poziv bio na solidarnost, ali i na prisebnost i kompetencije koje su bile potrebne za borbu sa tim, rekao je dr Simo Vuković.\nJedna od ključnih poruka sastanka je da treba stalno obnavljati solidarnost među zemljama i među gradovima. Predstavnici Nacionalnog udruženja roditelja dece obolele od raka takođe su učestvovali na radionicama.\n-Govorilo smo o tome kako svakodnevno pomažemo deci oboleloj od raka i njihovim porodicama. Takođe, o tome kako svako od nas može da da svoj doprinos poboljšanju kvaliteta njihovog života i lečenja i koliko je lepo i važno kada se lokalna zejdnica ujedini na jednom ovako zančajnom cilju, rekla je Teodora Todorović iz NURDOR-a.\nJelena Topalović Petrović je navela da se projekat sufinansira iz prgorama “Evropa za građane”.\n-Trudili smo se da razvijemo korisne diskusije i mreže solidarnosti na lokalnom nivou, da povežemo lokalnu zajednicu, donosioce političkih odluka sa građanstvom i nevladinim udruženjima kako bismo mogli da delujemo i preveniramo. Tokom čitavog projekta naglasak je na volonterizmu i dobrovoljnom uključivanju građana u kriznim situacijama, navela je Jelena Topalović Petrović.\nVrućina utiče na telo i um


Dačić: Čekamo dogovor o otvorenim granicama sa zemljama regiona On je najavio da će i Srbi i stranci moći slobodno da ulaze i izlaze iz Srbije, bez karantina, testova i dozvola koje su ranije bile potrebne strancima\n20. 05. 2020. u 15:14 face.ba\nMinistar spoljnih poslova Srbije Ivica Dačić rekao je danas da će Srbija otvoriti granice sa Crnom Gorom, Sjevernom Makedonijom, Bosnom i Hercegovinom i Albanijom od 1. juna, ali da se čeka potvrda tih zemalja da li će i njihove granice biti otvorene za državljane Srbije.\n"Njihovi građani će moći da ulaze u Srbiju, ali te zemlje moraju nama da odgovore da li naši građani mogu tamo da idu. Nisu nam još odgovorili", rekao je Dačić.\nOn je najavio da će i Srbi i stranci moći slobodno da ulaze i izlaze iz Srbije, bez karantina, testova i dozvola koje su ranije bile potrebne strancima.\n"Da li je to bezbjedno zavisi od procjene epidemiologa. Analiza pokazuje da je epidemija u procesu slabljenja i nestajanja i da novi slučlajevi, kojih ima sve manje, nisu sa teškom kliničkom slikom", naveo je on.\nOd 15. juna prelazak granice svima bez karantina biće dozvoljen i u saobraćaju s Bugarskom i Grčkom.\n"Ideja je da se dogovorimo da ove četiri zemlje imaju sistem otvorenih granica i da nije potrebno da ljudi idu u karantin 14 dana, vjerovatno i bez testova", rekao je ministar i dodao da četvrta zemlja, Rumunija, zbog unutrašnje političke krize neće učestvovati u prvim dogovorima.\nRekao je da u celom svijetu postoji želja za što bržim otvaranjem granica i ekonomija i da Srbija prednjači u tome.\nNaveo je da počinje ljetnja turistička sezona od koje zavisi prihod mnogih zemalja i procijenio da je "sada vreme da se živi sa virusom, a ne da se svijet parališe".\nGovoreći o repatrijaciji tokom vanrednog stanja, Dačić je rekao da je u Srbiju u državnom aranžmanu došlo 20.000 ljudi, a "ta putovanja nismo naplaćivali kao neke države".\n"Međutim nema više ljudi koji su zaglavljeni na aerodromima (po svijetu) pa više nema vanrednih letova", dodao je on.\nVozio 240 kilometra na sat, pa objavio video snimak (VIDEO)\nHarmonikaš koji je oduševio regiju objavio pjesmu koja će biti hit na dernecima\nPublika je plakala, žiri se naklonio: Nastup slijepe 15-godišnjakinje je hit


Poslednji voz, septembra 1939. godine nije krenuo iz Praga jer je počeo Drugi svetski rat.\nVintonov podvig prekrila je nakon rata prašina zaborava, pošo skromno o njemu nije nikome govorio i otkrila ga je tek 80-tih godina prošlog veka istoričarka holokausta Elizabeta Maksvel.\nBBC je Vintonu pred tv kamerama priredio tada nezaboravno iznenadjenje – kada je okupio stotine “njegove” dece a na britanskog Šindlera ponovo je podsetio slovački režiser Matej Minač sa tri dokumentarna filma 1999., 2002. i 2011. godine.\n“Nikijeva porodica”, kako opisuje istoimeni Minačev poslednji dokumentarac broji danas preko 5.000 ljudi rasutih širom sveta, “Vintonove dece” i njihovih potomaka.\nEntuzijasti iz Češke zajedno sa spasenom “Vintonovom decom” dosetili su se 2009. godine da bi mogli da spoje 70. godišnjicu dečijih jevrejskih transporta iz Praga u Englesku u starateljske porodice i 100. rodjendan samog Vintona i ponovo su uputili jedan voz sa starim vagonima iz onog vremena istom trasom dugom preko 1.2000 kilometara preko Nemaccke i Holandije.\n“Na neki način nije trebalo da živim tako dugo da dam priliku svim tim ljudima da preuveličavaju to što sam napravio, čini mi se, pre 100 godina. Ja sam samo imao sreće da budem u pravo vreme na pravom mestu”, kazao je preuzimajući odlikovanje Vinton.


Građani Srbije dugo su čekali na državne simbole koji će odražavati srpsku tradiciju i istoriju, a sada su se pojavili predlozi koji potpuno odudaraju od sadašnjeg izgleda. Društvenim mrežama brzo su se proširila idejna rešenja grafičkog dizajnera Vladana Pavlovića, predstavljena na sajtu designed, koji predaže potpuno drugačiji vizuelni koncept srpske zastave i grba.\nFoto: Vladan Pavlović / Promo\nPredlog novog izgleda srpske zastave\n- Potreban je veliki rad profesionalaca na ujednačavanju koncepata i dizajna za sva državna obeležavanja - objasnio je ovaj grafički dizajner.\nU Pavlovićevom idejnom rešenju pojavljuje se jedan novi simbol, koji je po njemu tradicionalan, i u odnosu na ono što danas imamo drastično se razlikuje.\nKao novi simbol Srbije, u njenom središtu, postavio je belu rozetu sa osam latica, koja simbolizuje mirno nebo. Kako je objasnio Pavlović, ona predstavlja i mir i stabilnost, a različitim laticama dinamičnost multikulturalnog i tolerantnog društva.\nPredlog za novi grb i amblem\nInspiraciju je, kako se navodi, pronašao u tradiciji, koja je duga što se tiče ornamentike u Srbiji i može se videti u arhitekturi i slikarstvu, kao i u odevnim i upotrebnim predmetima, ukrašenim knjigama...\nVizuelni identitet Vladan Pavlović državni simboli Predlog


Ulaganja od 20 miliona evra i naredne godine - Javni servis\nPlanovi Štade za Hemofarm U Hemofarmovim pogonima proizvodi se 60 odsto svih preparata Štade, a 70 odsto proizvodnje odlazi u zemlje širom sveta\nFotorafija preuzeta sa portala Nova ekonomija\nPiše Boban Milošević\n„Investicije će ići u poboljšanje produktivnosti, da svi procesi budu jeftiniji, ali i u poboljšanje kvaliteta. U pogone, za obuku ljudi, u sve ono što će nam pomoći da ostanemo konkurentni“, kazao je Goldšmit na konferenciji za novinare u Beogradu, nakon godišnjeg globalnog sastanka 150 rukovodilaca Štada grupe, koji se prvi put održao u Srbiji.\nRekao je i da privredna stagnacija u Nemačkoj neće ugroziti planirana ulaganja u Srbiju, odnosno da te investicije nisu povezane sa makroekonomskom situacijom u Nemačkoj, dodavši da je Štada grupa i dalje među prvih deset kompanija u toj zemlji.\nKako je saopšteno, tako se konsolidovana prodaja u prvoj polovini ove godine povećala na 1,26 milijardi evra. Goldšmit je istakao da će Štada grupa nastaviti da unapređuje strateška partnerstva širom sveta u oblasti razvoja i inovacija, kako bi i u budućnosti zadržala konkurentnost na tržištu.\nLider u Srbiji, BIH i Crnoj Gori\nGeneralni direktor Hemofarma Ronald Zeliger kazao je da je vršačka kompanija lider u proizvodnji lekova u Srbiji, sa 12 odsto vrednosnog udela na tržištu lekova i 27 odsto u obimu. Naglasio je da je od pre nekoliko meseci Hemofarm postao lider i u Bosni i Hercegovini u oblasti lekova koji se izdaju na recept, ali i preparata koji se kupuju bez recepta, navodeći da je Hemofarm odskoro lider i na tržištu Crne Gore.\n„Mi ovde proizvodimo 60 odsto svih preparata Štade, a 70 odsto naše proizvodnje odlazi u zemlje širom sveta“, kazao je Zeliger.\nHemofarm fondacija, kao i izveštaj o održivom razvoju, koji je ove godine objavljen sedmi put zaredom, kako je naveo, pokazatelji su da se kompanija brine o dobrobiti lokalne zajednice. Zeliger je ponovio i da je Hemofarm kompaniji Aebela farm u Starim Banovcima proletos prodao samo halu i deo mašina koje više nisu bile potrebne u proizvodnji, koja je preseljena u pogon u Šapcu, ali ne i biznis i tehnologiju.\n„Od 2006. godine, od kada je Hemofarm deo Štada grupe, obim proizvodnje se povećao dva i po puta, a četiri puta je povećan broj proizvoda, kojih je trenutno više od 3.000“, kazao je Ivanović.\nDodao je i da se u vršačkoj fabrici poštuju svi standardi farmaceutske industrije.\nNovi lekovi i šamponi\nKrajem avgusta, Štada je u 24 zemlje lansirala biosimilar teriparatida, Movymia, koji se koristi za lečenje osteoporoze. U sledećih nekoliko meseci u Nemačkoj, planira se opsežno lansiranje proizvoda Grippostad Complex. Ovaj proizvod će upotpuniti Grippostad portfolio, koji već uživa vodeću tržišnu poziciju.\nU drugoj polovini 2019. godine, šest OTC brendova koje je Štada kupila od kompanije GSK biće uključeno u Štadin portfolio. Ovih pet proizvoda za negu kože i lek za kašalj kod dece proširiće Štadin portfolio zdravstvenih proizvoda široke potrošnje, naročito u Velikoj Britaniji i na mnogim drugim tržištima. Osim toga, medicinski šampon protiv peruti Nizoral, koji je takođe poznat i kao Terzolin, a koji je kupljen 2018. od kompanije Johnson & Johnson, uspešno je etabliran kao novi proizvod Štada grupe širom Evrope.\nŠtadin dobar učinak biće pojačan novim promotivnim kanalima, povećanjem efikasnosti u sektoru marketinga i prodaje, daljim ulaganjima u njena osnovna tržišta, kao i dodatnim lansiranjima novih proizvoda, kao što je lek protiv kancera Bortezomiba u 14 evropskih zemalja. Ovaj inovativni rastvor za injekcije, jedno je od najznačajnijih lansiranja u Štadinoj istoriji. Na tržištu će uskoro biti i novi preparati kao što su Dasatinib (kancer), Solifenacin (urologija), Amlodipin/Valsartan (lek za snižavanje krvnog pritiska) i Hoggar Night tableta koja se oralno rastvara i izdaje se bez recepta.


Slobodan Milošević - Stranica 5 od 6 - Dnevni list Danas\nPočetna » Slobodan Milošević » Page 5\nPiše: Dojče vele 2. 12. 2017.\nBiserko: Normalizacija Miloševićeve politike\nPredsednica Helsinškog odbora za ljudska prava Sonja Biserko izjavila je, povodom najave da će generali osuđeni u Haškom tribunalu za ratne zločine biti predavači na Vojnoj akademiji, da je reč o široj strategiji negiranja i poricanja svega što se desilo, o normalizaciji Miloševićeve politike i, na neki način, njenog kontinuiteta.\nMirjana Marković: Ničemu se ne nadam\nSupruga nekadašnjeg predsednika Savezne Republike Jugoslavije i lidera Socijalističke partije Srbije (SPS) Slobodana Miloševića i osnivač Jugoslovenske levice (JUL) Mirjana Marković u intervjuu listu Alo, rekla je da se sa kćerkom Marijom nije videla 14 godina i da se više ničemu ne nada.\nBernar Anri Levi: Miloševićev režim nije mrtav\nDošao sam na ovaj festival zato što volim Srbiju. Došao sam da dam podršku srpskom narodu i njegovoj borbi za demokratiju.\nPiše: Marija Krtinić 14. 5. 2017.\nNa američkoj televizija Si-Bi-Es (CBS) 26. septembra 1960. godine emitovana je prva predsednička debata. Jedan naspram drugog seli su Džon Kenedi, šarmantni senator iz Masačusetsa i Ričard Nikson koji se već dva mandata nalazio na čelu SAD.\nPiše: M. D. Miljković 22. 3. 2017.\nI ove godine bez Dačića na Miloševićevom grobu\nVisoki politički funkcioneri i građani, položili su vence na grob Slobodana Miloševića (1941-2006) u dvorištu njegove porodične kuće u Požarevcu, povodom 11 godina od njegove smrti.\nPiše: M.Veljković 11. 3. 2017.\nVulin: Nisam bio Miloševićev prijatelj, ali jesam saborac\nLider PS Aleksandar Vulin položio je u u Požarevcu venac na grob bivšeg predsednika SR Jugoslavije i predsednika Srbije Slobodana Miloševića.\nMrkonjić: Omogućiti povratak Miloševićeve porodice\nPovodom 11. godišnjice smrti Slobodana Miloševića počasni predsednik SPS Milutin Mrkonjić i Mira Dragojević, dugogodišnja sekretarica i saradnica osnivača i prvog predsednika SPS, posetili su u petak njegov grob u Požarevcu.\nPiše: M. R. Milenković, M. D. Miljković 11. 3. 2017.\nTramp kao Milošević i Karadžić\nAmerički novinar Piter Mas u kolumni za „Intersept“ uporedio je američkog predsednika Donalda Trampa s pokojnim predsednikom Srbije i SRJ Slobodanom Miloševićem Mas je izveštavao o ratovima na Balkanu 90-ih godina.\nPiše: Danas Online 14. 2. 2017.\nDa li je Krunić mogao da zaustavi Miloševića\nPiše: Jovan Komšić 5. 2. 2017.\nDačićevo ministarstvo ćuti o "crnim listama"\nU Ministarstvu spoljnih poslova Srbije nismo uspeli da dobijemo odgovor da li u još nekim državama, pored Kanade, postoje „spiskovi nepoželjnih“ građana Srbije, kao ni da li se radi na uklanjanju takvih prepreka za putovanja.\nPiše: M. S. 24. 11. 2016.\nPiše: Ekipa Danasa 17. 11. 2016.\nJoška Broz: Tito treba da dobije obeležje u Beogradu\nSramota je za Srbiju što čitav svet čuva biste, spomenike i ulice posvećene Josipu Brozu Titu, a što smo ga jedino mi izbrisali, kao da nije predstavljao dobar deo naše istorije u prošlom veku.\nPiše: M. R. Milenković 23. 8. 2016.\nMiloševićevih poklonika sve manje\nOvih dana u Srbiji i regionu objava Haškog tribunala u presudi Radovanu Karadžiću da Slobodan Milošević nije odgovoran za ratne zločine koji su se desili u Bosni i Hercegovini izazvala je burne reakcije i lavinu oprečnih komentara.\nPiše: M. Veljković 20. 8. 2016.\n8,3 odsto starijih od 25 godina u Srbiji ima sve zube


Delta DMD - otvorena radna mesta\nVeliki i uspešni brendovi zavise od uspešne distribucije. Naš zadatak je da tržištu, na pravi način, predstavimo proizvode našeg portfolija, povećamo njihovu prodaju i obezbedimo njihovu dostupnost krajnjim potrošačima.\nOsnovana 1997. godine kompanija je postavila osnov za razvoj modernog distributivnog servisa koji objedinjava usluge prodaje, brend menadžmenta, logistike i merčendajzinga. Dugogodišnja saradnja sa svetskim i domaćim renomiranim kompanijama potvrda su kvaliteta našeg poslovanja i usluga koje pružamo svojim partnerima na tržištu Srbije i Crne Gore.\nDelta DMD je u stalnoj potrazi za kvalitetnim kadrovima koji su spremni da odgovore izazovima posla i da kroz izvrsnost, inovativnost, integritet, težnju ka najvećim dostignućima podrže dalji razvoj kompanije.


Sezonska zamena letnjeg i zimskog računanja vremena uvedena je kod nas 1983. godine i od tada se poslednje nedelje u martu sat pomera jedan čas unapred, a poslednje nedelje oktobra vraća se unazad. Tako je bilo i u većem delu Evrope, međutim, odluka Evropske komisije da predloži ukidanje sezonskog računanja vremena mogla bi drastično da promeni sve. Prema tom predlogu, svaka članica EU bi do aprila 2019. godine trebalo da odluči da li će ostati u zimskom ili letnjem računanju vremena. Za zemlje koje ostanu u zimskom računanju vremena, današnje pomeranje časovnika bilo bi poslednje, dok bi u zemljama koje se odluče za letnje vreme, časovnici bili pomerani još jednom, krajem marta sledeće godine.\nLetnje računanje vremena uvedeno je kako bi se bolje iskoristila dnevna svetlost, a njegova prednost je i usklađivanje vremena u međunarodnom saobraćaju. Prva je u ukidanju letnjeg računanja vremena nogu povukla Rusija.\n- Rusija je 2014. godine prešla na stalno računanje zimskog vremena, posle medicinskih istraživanja koja su ukazala da permanentno letnje računanje vremena stvara stres i zdravstvene probleme, kao i saobraćajne nesreće u ranim jutarnjim časovima. U našoj zemlji moguće je da letnje vreme više odgovara zbog većeg broja sati dnevnog svetla u popodnevnim časovima. Međutim, u zimskom periodu letnje računanje vremena bi imalo za posledicu da bi jutarnji sumrak bio duži - objašnjava dr Anđelka Kovačević, šef Katedre za astronomiju Matematičkog fakulteta.\nPosle poslednjih istraživanja, i Evropska komisija je odlučila da predloži da se vreme više sezonski ne menja, jer je ljudima potrebno bar četiri nedelje da se priviknu na promenu računanja vremena, pa je, pored uticaja na zdravlje i saobraćaj, i produktivnost na poslu bila upitna neposredno posle pomeranja sata.\nNovim predlogom Zakona o računanju vremena, koji je u skupštinskoj proceduri, i dalje je predviđeno letnje i zimsko računanje vremena. Međutim, postoji i odrednica koja kaže da se njihova primena usklađuje sa obaveštenjima Evropske komisije, tako da bi i Srbija mogla da prestane sa promenama časovnika, iako nije članica EU.\nPrema mišljenju Slobodana Bubnjevića, fizičara i urednika sajta “Nauke kroz priče”, predlog za ukidanje sezonske izmene vremena nije najsrećnija za Srbiju, ali ne postoji nijedan drugi put nego da se sledi stav Evropske komisije.\nNoćas se kazaljke pomeraju sat unazad i to MOŽDA POSLEDNJI PUT, a evo da li je prirodnije da ostanemo u ZIMSKOM ili LETNJEM računanju vremena\n- Tu nije reč ni o političkim, ni o ideološkim razlozima. Moje mišljenje je da nije trebalo ukidati pomeranje sata, ali iz pesrpektive već donete odluke Evropske komisije, to pitanje je zaključeno i Srbija neizostavno mora odustati od pomeranja sata, što je za nas jedino razumno, pa je, osim da se nadamo ostanku u ukaznom (letnjem) vremenu, svaka diskusija o alternativama izlišna. Istorija metrologije nam pokazuje da bismo plaćali nepredvidivo veliku cenu ako bismo merili vreme na drugačiji način od ostatka Evrope, u organizaciji života, ekonomiji, kulturi.... Srbija je članica međunarodnog SI sistema mera od njegovog uspostavljanja u 19. veku i prvi je prioritet da koristimo iste mere i to na isti način kao i ljudi u drugim zemljama. Svi drugi argumenti protivni ovoj situaciji padaju u vodu pred zahtevom da se uskladimo - kaže Bubnjević.\nOn objašnjava da bi ukidanje letnjeg računanja vremena Srbiju pogodilo jer se nalazi na samom krajnjem istočnom obodu srednjoevropske vremenske zone i da mrak kod nas pada ranije nego na Zapadu, pa bi nam i obdanica bila kraća, iako su nam navike i ritam življenja slični kao u ostatku Evrope. On dodaje da bi nam korisnije bilo da ostanemo u zoni letnjeg računanja vremena, a ne zimskog, kao što je slučaj na primer u Rusiji.\n- Nikako se ne može reći da Srbija pripada istočnoj vremenskoj zoni, već je samo dodiruje i u nju ulazi manjim delom teritorije. Promena vremenske zone značila bi ogromne ekonomske gubitke, potom i razlike u satu u odnosu na nama posebno bliske zemlje Zapadnog Balkana, pa o tome ne treba ni razmišljati. Jasno je da je za Srbiju povoljnije da ostane u letnjem, a ne zimskom vremenu, pa treba da se nadamo da će to biti odluka na nivou kontinenta - kaže Bubnjević.\nUskladićemo pravila sa EU\nU Ministarstvu privrede objašnjavaju da Srbija zadržava dosadašnji način računanja vremena, te da se odluka EU neće automatski primenjivati kod nas.\n- Ukoliko EU promeni način računanja vremena, to se neće automatski primeniti i u Srbiji, s obzirom na to da još nismo zemlja članica EU. Međutim, kao zemlja kandidat za EU, imamo obavezu da u najkraćem roku to učinimo - kažu u Ministarstvu.\nŠvajcarci neće da budu vremensko ostrvo\nPošto zemlje EU same mogu da odaberu koje će vreme, letnje ili zimsko, da koriste, u medijima tih zemalja do sada su se pojavile nezvanične informacije da bi Danska, Holandija i Finska mogle da zadrže zimsko vreme kao zvanično, dok bi Portugalija, Poljska i Kipar zadržali letnje. Jedna od zemalja koja nije u EU, a sigurno će se prilagoditi računanju vremena u Uniji je i Švajcarska, kaže dr Jirg Najderhauzer, direktor švajcarskog Federalnog instituta metrologije METAS.\n- To ćemo učiniti iz praktičnih razloga, jer ne želimo da budemo vremenskog ostrvo - kaže on.\nPotrošnja struje više nije argument\nIskorišćavanje obdanice i sledstveno tome ušteda struje bili su jedan od razloga za uvođenje sezonske promene računanja vremena. Ali, stručnjaci kažu da taj argument više ne važi.\n- U prošlosti je kućno osvetljenje bilo primarni okidač za potrošnju struje, i tada je pomeranje sata moglo imati efekta. Međutim, u današnjem svetu klimatizacioni sistemi i elektronika su značajni potrošači struje, tako da pomeranje sata ne utiče na umanjenje potrošnje, već je može i povećati - kaže dr Anđelka Kovačević.


Šuković: Uplaćenom novcu se krije poreklo - Dnevni list Danas\nPolitika Šuković: Uplaćenom novcu se krije poreklo\nSagovornici Danasa o finansiranju kampanje SNS 2014. mnoštvom malih donacija\n1Piše: M. D. Miljković 08. novembra 2017. 14.00\nPrema njegovom mišljenju, teško je reći da li se radi o „pranju para“, jer bi time trebale da se pozabave nadležne institucije, što je ujedno i najvažniji zahtev CRTA. Nedeljkov naglašava da bi SNS morala da objasni građanima kako je moguće da nekoliko hiljada njih pomenutoj stranci donira identičan iznos od 40. 000.\nDanilo Šuković, ekonomista i bivši član Saveta za borbu protiv korupcije, smatra da bi nadležno tužilaštvo svakako moralo da reaguje u ovom slučaju, ali je, nažalost, za to u Srbiji neophodnija politička volja od snage institucija. On naglašava da je bespredmetno govoriti o slučajnosti, što znači da bi nadležni morali da ispitaju da li je u pitanju pranje novca, ali ne misli da će se to i desiti.\n– Novcu koji je uplaćen SNS se očigledno krije poreklo, jer da je drugačije ne bi hiljade ljudi na njihov račun uplatile identičan iznos, što nas dovodi do zaključka da je u pitanju „pranje para“. Očigledno je da je sa neke instance stigla instrukcija da ljudi pojedinačno „peru“ nečiji novac, to jest uplaćuju ga pod svojim imenom. Sve je očigledno, ali džaba što je očigledno – zaključuje Šuković.\nVučić je nedavno objasnio da pretpostavlja da je do velikog broja malih donacija za kampanju 2014. došlo tako što su ljudi hteli novac da daju SNS, a oni koji su hteli više od zakonskog limita našli su način da to urade preko drugih.\nStevanović: Nemam kontakte sa naprednjacima\nU Kragujevcu se ponovo spekuliše o povratku Veroljuba Stevanovića na gradonačelničku funkciju, dok bi aktuelni gradonačelnik Radomir Nikolić navodno otišao u Savet za saradnju sa Rusijom i Kinom, koji vodi njegov otac, bivši predsednik Srbije Tomislav Nikolić.\n– Nikakve kontakte ni sa kim iz SNS nemam, tako da to što se govori o mom povratku na vlast jesu čaršijske priče i srpska posla. Još nisam sreo Kragujevčanina koji na poslednjim izborima nije glasao za mene, a naprednjaci osvojili vlast. Sad bi, kad su kola ubrzano krenula nizbrdo, nešto da spasavaju, ali opet preko moje grbače, izjavio je Stevanović za Danas. Z. Radovanović\nfinansiranje kampanje, snsBeograd\n09. novembra 2017. u 08.19\n"dinastija nikolic",dinastija vucic","dinastija seselj","dinastija SPS",i tako u beskraj !! Unistavaju nas polako al““ sigurno i pri tom jos traze od nas da ih hvalimo i obozavamo !! Srasno i jos gore !!


Naslovna Obuke Održana sednica Saveta za stručno usavršavanje zaposlenih u JLS\nSavet za stručno usavršavanje zaposlenih u jedinicama lokalne samouprave, kome predsedava državni sekretar Ministarstva državne uprave i lokalne samouprave Maja Mačužić Puzić, održao je 18. maja redovnu sednicu, na kojoj je razmatran niz pitanja od značaja za unapređenje procesa stručnog usavršavanja zaposlenih u jedinicama lokalne samouprave.\nKako je navedeno u saopštenju MDULS, Savet je inicirao obrazovanje Radne grupe za pripremu nacrta sektorskog programa kontinuiranog stručnog usavršavanja zaposlenih u jedinicama lokalne samouprave za 2023. godinu, odnosno programa obuke koji obuhvata najširi spektar tema ključnih za unapređenje znanja i veština zaposlenih u gradskim i opštinskim upravama.\nNa sednici je razmatran i Izveštaj o vrednovanju Sektorskog posebnog programa obuke matičara za 2021. godinu, pri čemu je ocenjeno da ovaj program obuke ostvaruje očekivane efekte u podizanju nivoa znanja i veština polaznika predviđene programom.\nJoš važnije, zaključeno je da je program obuke prihvaćen od strane ciljne grupe kojoj je namenjen – matičara i zamenika matičara.\nTakođe, dato je mišljenje da je Predlog posebnog programa stručnog usavršavanja zaposlenih u Gradskoj upravi grada Pančeva za 2022. godinu podoban za donošenje, kao i da će njegovo sprovođenje doprineti unapređenju znanja i veština zaposlenih na pojedinim radnim mestima ili vrsti poslova iz izvornog delokruga i nadležnosti ove jedinice lokalne samouprave.\nPrethodni tekstNovinarstvo- posao za čoveka ili za robota?\nSledeći tekstRezultati Javnog poziva startap kompanijama za korišćenje AI platforme


Nova Stranka će na predstojećim izborima za predsednika Republike Srbije, nedvosmisleno stati i svesrdno podržati Sašu Jankovića kao jedinu zdravu alternativu za poziciju čoveka, koji će u pravom smislu biti oličenje i predstavnik svih građana Srbije, saopštio je Gradski odbor Nove stranke u Subotici.\nTa stranka navodi da je njeno rukovodstvo stalo „rame uz rame, sa sto najvećih intelektualaca današnjice”.\n—Posvećenost odbrani vladavine prava i zaštiti ljudskih prava, profesionalni rezultati u izgradnji važne institucije doprineli su da Janković bude garancija, da bi Srbija i njeni građani dobili predsednika kakvog zaslužuju. U vremenima duboke krize u našem društvu i državi, prvi korak je borba za snažnu i nadstranačku instituciju predsednika Republike, saopštio je Gradski odbor Nove Srbije.\nNa sastanku Gradskog odbora Nove Stranke su ustanovljeni konkretni planovi, a za predsednika, inače dosadašnjeg vršioca dužnosti Gradskog odbora, izabran je Norbert Cvijanov kao i potpredsednici i sekretar gradskog odbora.


Mogerini odbila da komentariše napade u Kelnu\nBeta\t 11. januara 2016. 13:35\nVisoka predstavnica Evropske unije za spoljnu politiku i bezbednost Federika Mogerini odbila je danas u Pragu da komentariše novogodišnje seksualne napade na žene u Kelnu i drugim evropskim gradovima.\nŠef češke diplomatije Lubomir Zaoralek je izjavio je da su se sa tolikim brojem imigranata mogli očekivati takvi dogadjaji i da je to dokaz da proces primanja izbeglicama ubuduće mora da bude transparentan.\n“Mi o tome nismo razgovarali, ali rado bih kazala da to što se desilo, posebno ti ozbiljni napadi, ne, ne želim to da komentarišem, nismo o tome razgovarali”, počela je pa prekinula odgovor na pitanje na konferenciji za novinare nakon razgovora sa Zaoralekom Federika Mogerini.\n“Čini mi se da je u tako velikoj kumulaciji stranaca to verovatno moglo da se očekuje i podsticaj je da proces prihvatanja imigranata mora da bude transparentan. Kada su brojevi toliki, više nije bitno da li (izbeglički talas) neko organizuje. Ako primamo izbeglice moramo u Evropi da garantujemo bezbednost gradjana i da će izbeglice poštovati zakone. To je potvrda da smo se obreli u situaciji koja nosi velike rizike”, kazao je Zaoralek.\nFederika Mogerini izjavila je da evropsku diplomatiju čekaju izazovi izbegličkog talasa koji i dalje stiže preko zapadnog Balkana i problem istoka Evrope, gde je važno da EU sluša šta ti regioni imaju da kažu i da Unija nadje odgovor na te probleme.\n“Zajedno možemo bolje da se suočimo sa izazovima nego odvojeno”, kazala je Mogerini i pohvalila Češku za njen konstruktivan pristup rešavanju evropskih izazova i izbegličke krize vidljiv i u okviru Višegradske grupe na čijem čelu je sada Češka.\nLubomir Zaoralek je najavio da češka diplomatija sada kao primarni cilj ima povratak poverenja izmedju Višegradske grupe i EU i u okviru cele EU.\n“Za Češku bih rekao da je zaštita spoljašnjih granica toliko bitna da je to stvar oko koje bi cela EU morala da se dogovori da to možemo da radimo zajedno”, rekao je Zaoralek.\nČeški ministar spoljnih poslova uputio je danas blagu kritiku Turskoj, ne zaboravljajući da zahvali što je primila tako ogroman broj imigranata iz Sirije ali je ukazao na to da Turska još nije počela dovoljno da primenjuje dogovor sa EU po kome će koliko je to moguće zaustaviti dolazak izbeglica dalje u Evropu.\n“Mislim da imamo velika očekivanja a da to izdaleka nije ispunjeno”, rekao je Zaoralek.\nFederika Mogereni srešće se danas i sa češkim premijerom Bohuslavom Sobotkom.


Čuveni muzičari Anderson .Paak i Bruno Mars predstaviće nam zajednički album kao grupa Silk Sonic — Wannabe Man\nAko iole pratite muzičku scenu u poslednjih deset godina, velike su šanse da ste čuli ova dva imena – Bruno Mars i Anderson .Paak. O Andersonu i njegovom jedinstvenom, retro stilu oblačenja smo već pisali u okviru naše “style in action” kategorije, ali sada je vreme da pišemo o njegovoj fenomenalnoj soul muzici, i najnovijoj kolaboraciji koju je najavio – i to ni manje ni više nego sa Bruno Marsom! Bruno Mars poznat je po svojim hitovima koji broje velike brojke pregleda na muzičkim platformama, među kojima su pesme poput “The Lazy Song”, “24K Magic” i “That’s What I Like” imaju između jednog i dva biliona pregleda na YouTubeu! Sa druge strane, Anderson iza sebe ima 4 Grammy nagrade i tri nominacije, pored mnogih drugih muzičkih uspeha i sjajnih nastupa. Dakle, možda je sada malo jasniji značaj ove nove saradnje, i možda je jasnije zašto su očekivanja muzičkih znalaca od nje toliko velika.\nAnderson .Paak i Bruno Mars oformili su ne samo jednokratnu saradnju, već bend pod nazivom Silk Sonic, koji će nam predstaviti album pod nazivom “An Evening With Silk Sonic”, čiji datum izlaska još uvek nije poznat – ali mi već znamo da ga sa nestrpljenjem iščekujemo! Za sada, oni su umirili naše želje prvim singlom, koji je postavio ton albuma i najavio nam kakve melodije na njemu možemo da očekujemo. U pitanju je numera “Leave The Door Open”, koja je savršen spoj muzičkih stilova .Paaka i Marsa – ona je fuzija pop, soul i funk tonova, sa izuzetnim vokalnim performansima obojice muzičara. Ova pesma ima ritam koji će vas pokrenuti, ali istovremeno savršeno teče i možete je slušati i u pozadini, i uživati u njenom smooth zvuku.\nKljučne reči an evening with silk sonicanderson .paakbruno marsČuveni muzičari Anderson .Paak i Bruno Mars predstaviće nam zajednički album kao grupa Silk Sonicfunkjovana pantićleave the door openmagazin za muškarcemuški magazinsilk sonicsoulWannabe magazineWannabe Man


Račić: Predano radimo na povezivanju avio-saobraćaja Srpske sa Rusijom | BL Portal\n“Zbog pandemije su pregovori odgođeni za neka bolja vremena i sada očekujemo nastavak tih progovora sa dvije, tri avio-kompanije. Mislim da Republika Srpska ima potencijala za saradnju sa Ruskom Federacijom što se tiče avio-saobraćaja i to je jedan od zadataka koji smo sebi postavili”, rekao je Račić.\n“U julu ih očekujemo i za nastavak saradnje na destinacijama Berlin, Frankfurt Han, Memingem, Brisel, kao i početak odgođenih linija za Beč i Milano”, naglasio je Račić.\n“Ta linija startuje 27. juna. `Er Montenegro` će saobraćati dva puta sedmično, petkom i nedjeljom. To je veza koju smo nekada davno imali sa kompanijom `Er Srpska` i za koju postoji veliko interesovanje, jer mnogi naši građani vole da putuju u Crnu Goru”, napomenuo je Račić.\n“Svjetska očekivanja su da se avio-saobraćaj tek 2023. i 2024. godine, a možda i 2025. godine, može vratiti na rezultate iz 2019. godine. Naš cilj je da na Aerodromu Banjaluka, koji u prethodnom periodu nije imao značajan obim saobraćaja, napravimo radikalan zaokret u poslovanju, ali i u doprinosu privredi Republike Srpske”, dodao je Račić.\n“Završili smo kargo objekat i u toku je pribavljanje rješenja Uprave za indirektno oporezivanje BiH za registraciju carinskog skladišta. Uporedo s tim, pregovaramo sa određenim kompanijama za uvođenje kargo operacija, odnosno uvoza i izvoza neke robe”, naglasio je Račić.\nTags: Aerodrom Banjaluka, Avio saobraćaj, Rusija, Srpska\nHumanitarni turnir “Mozaika prijateljstva”: Prijavite se za stoni tenis\nBili Ajliš razbjesnila fanove, hiljade je prestale pratiti: “Umorni smo od tebe”


Sajt Poslovi.infostud.com predstavio “Employer branding studio”: Kako privući dobre kandidate | Posao Srbija: Beograd, Novi Sad, Niš... - Poslovi Infostud\nSajt Poslovi.infostud.com predstavio “Employer branding studio”: Kako privući dobre kandidate\nDatum postavljanja vesti: 11.02.2019.\nU Srbiji je u poslednjih godinu dana primetan trend da je sve više ljudi koji traže posao, bilo da su nezaposleni ili, što je čak i dominantnije, jednostavno žele da promene trenutnog poslodavca. Međutim, još interesantnije je da oni sada sve više biraju na koje oglase za otvorena radna mesta će se prijaviti, tako da je prosečan broj konkurisanja po oglašenoj radnoj poziciji u značajnom padu.\n- Definitvno je primetan deficit na tržištu radne snage, jer su kandidati počeli sve više da biraju na koje oglase će se prijaviti, za razliku od ranijih godina, kada su se prijavljivali na ogroman broj oglasa i bili spremni da rade bilo šta. Iz tog razloga su se procesi na tržištu zaposlavanja u velikoj meri okrenuli, tako da sada nije jedino kandidat taj koji mora uraditi “domaći zadatak” i pripremiti CV kada želi da konkuriše. Sada su i kompanije došle u situaciju da moraju jasnije komunicirati šta nude kandidatu, i to ne samo kada je plata u pitanju. Naša istraživanja pokazuju da su u samom vrhu kriterijuma među kandidatima, kada donose odluku da li da se prijavljuju za posao kod određenog poslodavca, međuljudski odnosi, mogućnost napredovanja, detaljan opis radnog mesta ili beneficije – istakla je Sonja Ćetković, direktorica sajta Poslovi.infostud.com, prilikom predstavljanja nove usluge sajta, “Employer branding studio”, čiji je cilj da poslodavcima olakša potragu upravo za onim kandidatima koji su njihova ciljna grupa.\nOvakav ovakve trendove su još ranije prošle zemlje EU, koje su bile u tranziciji, poput Češke, Slovačke, Poljske i baltičkih zemalja koje su ranije bile u sastavu SSSR-a. Paralelno sa padom stope nezaposlenosti, koji je primetan i u Srbiji u prethodnom periodu, menjaju se i fokusi kandidata. Dominantni tražioci posla su postali oni koji već imaju posao, ali žele da nađu bolji. Sve više istražuju potencijalnog poslodavca, informišući se preko portala za zapošljavanja, sajtova, društvenih mreža ili od ljudi koji već rade u određenoj kompaniji.\nIz tog razloga, kompanije koje žele da privuku adekvatne kandidate, moraju mnogo više da rade na svom imidžu u javnosti, tako da je termin “employer branding“ sve zastupljeniji na tržištu rada u Srbiji, i prva slika koju kandidat stekne o samoj kompaniji, u najvećoj meri utiče na njegovu odluku da li da konkuriše za posao u njoj.\n- Ključ uspeha u privlačenju dobrih kandidata, koji jesu ciljna grupa određene kompanije, je sada u samoj kompaniji, a ona će se kao dobar poslodavac najbolje pozicionirati ukoliko, pre svega, postoji jasna opredeljenost kompanije i primenjuju se kvalitetetni procesi i prakse unutar nje, ali tako što će se kandidatima obraćati kvalitetnim i, što je najvažnije, prilagođenim porukama, koristeći jake kanale za komunikaciju s ciljnim grupama. Mi se, na našem sajtu, 16 godina bavimo ponašanjem i navikama kandidata i zato smo u svakom pogledu spremni da svoje iskustvo podelimo s drugima i pomognemo im da dođu do kvalitetnih kandidata, koji su njihova ciljna grupa – dodaje Sonja Ćetković.\nPrvi dodir sa kompanijom je za kandidata svakako sam oglas za posao. A da bio on ostvario cilj za poslodavca potrebno je da je prilagođen ciljnoj grupi i komunicira joj ono što joj je bitno. Primera radi, ako je oglas za spremačicu, njoj nije bitno da li kompanija posluje na tri kontinenta, već kolika je kvadratura prostora u kome će raditi ili koja sredstva će imati na raspolaganju. Ili ako kompanija traži juniora programera, njega će verovatno privući i to što možda imaju sto za stoni tenis, dok će senioru verovatno bitnija informacija biti da li poslodavac učestvuje, recimo, u plaćanju vrtića za njegovo dete. Pored toga, kao vrlo korisno se pokazalo da je oglas integrisan sa profilom kompanije, u kome su najznačajnije informacije o poslodavcu i iskustva zaposlenih. Dakle, ključ je u relevantnim i, za kandidata, upotrebljivim informacijama.\nDruga stvar je da postoji što jednostavniji proces konkurisanja. Prema iskustvima sa sajta Poslovi.infostud.com, najveći broj odustajanja u samom procesu konkurisanja, postoje kod kompanija koje imaju komplikovane formulare za konkurisanje na oglase.\nKada već kandidat dođe u priliku da u jednom od krugova selekcije dođe u samu kompaniju, onda mu je vrlo bitna stručnost i pristupačnost samog regrutera, kao i utisak koji stekne tokom boravka u njoj. Ako nešto od ovoga nije u skladu sa većim delom njegovih očekivanja, teško će se odlučiti da zasnuje radni odnos.\nI četvrta, najbitnija stvar, koja se takvom pokazala u praksi i na kojoj je značaj „employer branding-a“ najbolje dokazan, je činjenica da oglasi za identične radne pozicije, za isti grad i sa istim informacijama koje se komuniciraju, višestruko bolje prolaze među kandidatima kada su u pitanju kompanije sa jačim i pozitivnijim statusom u delu javnosti koji joj je ciljna grupa.\nBranko Vukovac, koji radi kao HR na sajtu Poslovi.infostud.com, dodaje da je za uspešan „employer branding“ neophodno da kompanija prvo upozna samu sebe na pravi način. To se, po njegovim rečima, najbolje radi kroz istraživanja zadovoljstva i angažovanosti zaposlenih, kontinuirano preispitivanje vizije i misije, kulture, praksi i procesa, individualne razgovore sa zaposlenima, zatim kroz fokus grupe, iskustvo kandidata i istraživanje svog brenda. Sve to se primenjuje u Infostudu, i rezultati su više nego vidljivi.


Izveštaj o monitoringu rada Vlade, Životna sredina\nOblast: Životna sredina | 19.12.2012 | Autor:prof. dr Dragoljub Todić | Izvor:EPuS\nO rezultatima rada Vlade Republike Srbije (izabrane 27. jula 2012. godine), u delu koji se odnosi na životnu sredinu, moglo bi se prosuđivati na osnovu različitih kriterijuma. Ovde se, polazeći od mogućih kriterijuma (zakonodavna aktivnost, organizacija poslova u oblasti životne sredine, odnos prema javnosti, itd) ukazuje na zaključke do kojih se došlo. Osnovu analize i zaključaka predstavljaju podaci i informacije do kojih se došlo na osnovu javno dostupnih izvora informacija kao što su internet adrese različitih organa javne uprave, zatim iz sredstava javnog informisanja, odgovarajućih strateških dokumenata i izveštaja, kao i na osnovu razgovora sa predstavnicima organizacija civilnog društva i privrede.\nELEMENTI ZA PROCENU REZULTATA RADA\n1. Ako o rezultatima dosadašnjeg rada Vlade Republike Srbije, u delu koji se odnosi na životnu sredinu, prosuđujemo na osnovu onoga što je do sada urađeno u zakonodavnoj oblasti onda treba konstatovati da su u Narodnoj skupštini usvojena tri zakona koji se neposredno odnose na oblast životne sredine. Ovi zakoni su usvojeni na sednici Vlade 14. septembra 2012. godine, a u Narodnoj skupštini 25. novembra 2012. godine („Sl. glasnik RS“, br. 93/12). Radi se o zakonima kojima su, između ostalog: ukinuti Fond za zaštitu životne sredine, izmenjen Zakon o hemikalijama i izmenjen Zakon o zaštiti od jonizujućeg zračenja i nuklearnoj sigurnosti.\nOsim toga, na istoj sednici Narodne skupštine izmenjen je i Zakon o finansiranju lokalne samouprave („Sl. glasnik RS“, br. 62/06, 47/11) tako da je, između ostalog, ukinuta naknada za zaštitu i unapređivanje životne sredine, kao izvorni prihod jedinica lokalne samouprave.\nSpisak zakona koji su do sada pripremljeni i usvojeni od strane ove vlade obuhvata i nekoliko drugih zakona koji su usvojeni i odnose se na oblast životne sredine (Zakon o izmenama i dopunama zakona o vodama, Zakon o izmenama i dopunama zakona o šumama, itd), iako nisu u prevashodnoj nadležnosti organa koji obavlja poslove državne uprave u oblasti životne sredine.1 Trenutno su u pripremi izmene i dopune četiri zakona: Zakon o upravljanju otpadom, Zakon o ambalaži i ambalažnim otpadom, Zakon o zaštiti vazduha i Zakon o zaštiti prirode).2\nA) U vezi sa načinom pripreme i usvajanja spomenutih zakona skrećemo pažnju na sledeće: - Jedan od problema u vezi sa izradom zakona (konstatovan i u ranijoj praksi nadležnih organa) je to što za zakone koji su već usvojeni nadležno ministarstvo nije pripremilo detaljnu analizu efekata zakona. I pored toga što se u Mišljenju Kancelarije za regulatornu reformu i analizu efekata zakona konstatuje da obrazloženje nacrta zakona sadrži „delimičnu analizu efekata“, nacrt zakonskog teksta je išao u dalju proceduru i, na kraju, u Narodnoj skupštini usvojen. Ovde se ponovo skreće pažnja da nastavak ove prakse može imati ozbiljne posledice na način sprovođenja zakona i funkcionisanje pravnog sistema u celini, naročito kada se radi o složenijim zakonskim tekstovima koji svojim predmetom regulisanja neposredno zadiru u prava i obaveze većeg broja subjekata u privredi i društvu. Iako se radi o praksi koja je nasleđena iz ranijeg perioda i koja nije karakteristična samo za oblastživotne sredine procenjuje se da je potrebno preduzeti sve potrebne mere kako bi se ovo pitanje rešilo.\n- Sa stanovišta organizacija civilnog društva posebno se ističe činjenica da je priprema i usvajanje gore navedenih zakona sprovedeno bez mogućnosti da zainteresovana javnost učestvuje u postupku njihovog donošenja. Deo organizacija civilnog društva je u fazi usvajanja ovih zakona skrenuo pažnju na ovo pitanje svojim saopštenjem i dopisom upućenim resornom ministarstvu i javnosti. Na ovaj problem je ukazano i u mišljenjima Kancelarije za regulatornu reformu i analizu efekata propisa.3 Imajući u vidu činjenicu da je uloga institucije Fonda za zaštitu životne sredine, iako nije opšte prihvaćena, u osnovi prepoznata u različitom broju država i sistema upravljanja u oblasti životne sredine, očekuje se da će nadležno ministarstvo pripremiti i javnosti učiniti dostupnim završni izveštaj o rezultatima rada i efektima funkcionisanja ove institucije u Republici Srbiji.\nB) U vezi sa sadržajem donetih zakona prisutne su različite procene.\n- Zabrinutost i reakciju dela organizacija civilnog društva izazvalo je ukidanje Fonda za zaštitu životne sredine, pre svega zbog procene da takvo stanje znatno sužava mogućnosti za realizaciju ciljeva u oblasti životne sredine uključujući i deo koji se odnosi na aktivnosti organizacija civilnog društva.4 Ako se promena stanja nastala kao rezultat ukidanja Fonda posmatra u kontekstu ukupnog funkcionisanja sistema finansiranja u oblasti životne sredine onda se očekuje reforma ovog sistema ucelini. Za sada postoje samo najave promena nekih elemenata ovog sistema, ali javnost nije upoznata sa konkretnim predlozima.\n-Kao jedan od najboljih rezultata nove Vlade RS u prvih 100 dana rada predstavljeno je ukidanje javnih agencija. Međutim, suštinski posmatrano, ukinute su samo dve javne agencije i to Agencija za hemikalije i Agencija za energetsku efikasnost. Nije potpuno jasno šta je bio kriterijum za odabir agencija za ukidanje, s obzirom da se očigledno nisu ocenjivali postignuti rezultati ili finansijska održivost budući da u tom slučaju Agencija za hemikalije verovatno ne bi trebala da bude na ovom spisku. Naime, Agencija za hemikalije je bila regulatorno telo koje je u protekle dve i po godine, od početka svog rada, objavila preko 3000 stranica propisa usaglašenih sa EU legislativom i uspostavila sistem upravljanja hemikalijama i biocidnim proizvodima koji je bio stabilan kako u pogledu funkcionisanja tako i u pogledu pretežno samostalnog finansiranja. Ovi rezultati su prepoznati kako od strane stručne javnosti i privrede tako i od EU.5 Takođe rezultati ovog procesa osetili su se i na terenu jer su pojedine zabranjene hemikalije već bile van tržišta i korisnici su bolje upozoreni na opasnost (jer su izmenjene etikete koje o tome pružaju informaciju). Stoga nije jasno zašto se prilikom donošenja odluke o ukidanju ove agencije nisu razmatrali njeni rezultati, finansijska samostalnost i održivost sistema upravljanja koji je ona uspostavila, odnosno budući razvoj u ovoj oblasti. U postupku donošenja zakona kojim je ukinuta ova agencija (kao i u slučaju donošenja drugih zakona) nije učestvovala javnost. Obrazloženje za ove nagle izmene bilo je da će se time postići efikasniji sistem državne uprave. Dva meseca nakon ukidanja ove agencije, još uvek nije uspostavljen novi sistem već je stvoren pravni vakum koji dovodi u pitanje zaštitu stanovništva od opasnih hemikalija budući da je brzopletim izmenama zakona onemogućeno blagovremeno izdavanje dozvola za hemikalije i biocidne proizvode.\n2. Što se tiče načina organizacije poslova u oblasti životne sredine na republičkom novu, može se konstatovati da je Zakonom o ministarstvima izvršena podela poslova koji su prethodno obavljani u okviru jednog organa tako da su poslovi u oblasti životne sredine podeljeni na jedan specifičan način. Tako su poslovi u oblasti životne sredine koji su se u prethodnoj Vladi obavljali u okviru jednog organa, u osnovi, podeljeni u dva organa. Pored ministarstva nadležnog za poslove energetike, rudarstva i životne sredine, deo poslova koji se odnose na zaštitu prirode izdvojen je u novoformirano ministarstvo nadležno za poslove u oblasti prirodnih resursa, rudarstva i prostornog planiranja. Procenjuje se da su ovim, sa stanovišta dosadašnje prakse, stvoreni uslovi koji izazivaju i/ili će izazivati određene probleme sa stanovišta koordinacije rada i njihovog efikasnog obavljanja.6\n3. Procenjuje se da bi rad Agencije za zaštitu životne sredine trebalo snažnije podržavati odgovarajućim merama jačanja njenih kapaciteta i uloge u sistemu.\n4. U vezi sa načinom organizacije poslova je i pitanje kadrovske politike. Bez obzira što je o kadrovskoj politici i uplivu „političkih“, tj. stranačkih kriterijuma teško raspravljati na nepristrasan način, pre svega zbog postojanja skoro tipski izgrađene prakse u načinu ponašanja nekih ranijih vlada, mora se primetiti da smene i postavljanja novih rukovodećih kadrova u nadležnom ministarstvu pokazuju, između ostalog, dosledan nastavak ranije prakse politizacije i ponekad primene nejasnih profesionalnih kriterijuma u funkcionisanju ovog dela državne uprave. Iz ovoga bi se mogli izvlačiti različiti zaključci, ali ono što ovakva praksa dodatno inicira su sumnje da oblast životne sredine, u suštini, nije prioritet ministarstva nadležnog za poslove energetike, razvoja i životne sredine.\n5. Jedna od prvih aktivnosti nadležnog ministarstva odnosila se na ukidanje (obustavljanje) akcije (ili projekta) „Očistimo Srbiju“. U delu organizacija civilnog društva postoje stavovi kojima se osporava ova odluka, ali i stavovi koji je opravdavaju. Javnosti nisu dostupni podaci o ukupnim efektima ove akcije, odnosno njenim ukupnim rezultatima. Očekuje se da će nadležno ministarstvo sačiniti, i učiniti javnosti dostupnim, završnu analizu rezultata ove akcije i to, pre svega, sa stanovišta opravdanosti utrošenih sredstava. Takođe, i pored nekih najava nisu potpuno jasni planovi nadležnog ministarstva u delu koji se odnosi na prioritete u oblasti upravljanja otpadom uključujući i izgradnju postrojenja za tretman opasnog otpada.\n6. Podržavaju se najave vezane za preduzimanje mera unapređenja energetske efikasnosti kao i se najava donošenja Zakona o racionalnoj upotrebi energije (iako je to jedno vreme bio deo planova i prethodne Vlade). Međutim, nedopustivo je odsustvo odgovarajuće komunikacije sa javnosti u ranoj fazi pripreme zakonskog predloga „kada su opcije još uvek otvorene“ i sa „dovoljnim vremenskim rokovima za efikasno učešće javnosti“, kako to nalažu standardi iz Arhuske konvencije.\n7. Najave koje su se odnosile na uklanjanje administrativnih barijera investicijama u oblast životne sredine za sada nisu realizovane i javnost nije upoznata sa konkretnim predlozima.\n8. U proteklom periodu zabrinutost javnosti su izazvale aktivnosti koje se sprovode na izgradnji mini-hidroelektrana na Limu zbog čega se deo građana i organizacija civilnog društva protivi ovim aktivnostima. Ovo, između ostalog, potvrđuje utisak o odsustvu ozbiljne komunikacije nadležnih republičkih organa, lokalne samouprave i javnosti.\n9. Jedna od činjenica koju deo organizacija civilnog društva smatra nedopustivom je to štoMinistarstvo energetike, razvoja i zaštite životne sredine dugo nije imalo svoj sajt. On je učinjen dostupnim javnosti tek u novembru 2012. godine. Osim toga, na trenutni sadržaj sajta može se uputiti više primedbi koje se mogu rezimirati u konstataciji da se na sajtu ne mogu pronaći brojni dokumenti i propisi koji su od suštinskog značaja za aktivnosti u oblasti životne sredine, a koji su bili relativno jednostavno dostupni javnosti za vreme prethodne Vlade, odnosno ministarstva. Neki zakonski tekstovi su dostupni, ali na ne sistematičan način, zatim ne dostaju tekstovi međunarodnih ugovora, tekstovi strateških dokumenata, tekstovi podzakonskih propisa, itd). Takođe, kao što je već spomenuto, ni jedan od zakona o izmenama i dopunama zakona koji se trenutno priprema u Ministarstvu (odnosi se na Zakon o upravljanju otpadom, Zakon o ambalaži i ambalažnom otpadom, Zakon o zaštiti vazduha, Zakon o zaštiti prirode) nije dostupan na sajtu.\nS druge strane, sajt Ministarstva prirodnih resursa, rudarstva i prostornog planiranja bio je odmah dostupan javnosti (sa preuzetom adresom bivšeg ministarstva) pružajući solidne mogućnosti da se relativno jednostavno pristupi odgovarajućim dokumentima koji su na raspolaganju.\n10. Utisak dela organizacija civilnog društva je da u dosadašnjem radu ministarstva nadležnog za poslove životne sredine potpuno dominiraju poslovi u oblasti energetike, dok se pitanja životne sredine pojavljuju uzgred i uglavnom samo u kontekstu energetske politike. Ne negirajući značaj energetskog sektora za oblast životne sredine, skreće se pažnja na to da svođenje problema životne sredine uglavnom na veze sa energetskim sektorom može imati posledice na stanje u oblasti životne sredine i voditi zanemarivanju brojnih drugih dimenzija ovih problema. Ovo naročito u kontekstu međunarodnih obaveza koje ima Republika Srbija.\n11. Kada su u pitanju aktivnosti ministarstva nadležnog za poslove u oblasti prirodnih resursa, rudarstva i prostornog planiranja (u delu koji se odnosi na životnu sredinu), u javnosti je najveću pažnju izazvala rasprava u vezi sa istraživačkim radovima i potencijalnoj eksploataciji nikla u Srbiji. Deo javnosti je stekao utisak da nadležno ministarstvo stoji iza ove ideje, dok su predstavnici zainteresovanih jedinica lokalne samouprave i predstavnici najvećeg dela organizacija civilnog društva bili skoro jednoglasni u protivljenju takvoj ideji. Ostavljajući ovde i sada po strani raspravu o suštinskim razlozima za i protiv, odnosno ne osporavajući potrebu za otvaranjem razvojnih perskperktiva Republike Srbije i priliv investicija, značajan broj organizacija civilnog društva smatra, na osnovu ovog i drugih sličnih primera, da trenutno stanje u vezi sa ovim pokazuje, između ostalog, nedostatak ozbiljnog pristupa organa javne vlasti pitanju odnosa prema javnosti.\n12. Na kraju, ako se svemu ovome doda i činjenica da u ekspozeu mandatara za sastav Vlade Republike Srbije (26. jula 2012. godine) nema ni jedne reči o problemima u oblasti životne sredine, osim ako bi se o tome sudilo na osnovu šireg tumačenja nekih opštijih stavova, onda se može, bez ikakve ograde reći, da je ova vlada značajnim delom marginalizovala probleme životne sredine.7\n1. U celini gledano, može se reći da postoji zastoj u sprovođenju reformi u oblasti životne sredine.\n2. Zajednička karakteristika prvih nekoliko meseci rada ministarstva nadležnog za poslove životne sredine, slično kao i ministarstva nadležnog za poslove zaštite prirode (u delu koji je relevantan za oblast životne sredine), je odsustvo odgovarajuće komunikacije sa javnosti. Nedostaju aktivnosti na planu izgradnje partnerskog odnosa sa organizacijama civilnog društva koje su aktivne u ovim oblastima.\n3. Može se smatrati krajnje nedopustivom priprema i donošenje zakona bez učešća javnosti u ovoj proceduri. U skladu sa tim, potrebno je pokrenuti postupak za izmene i dopune Zakona o državnoj upravi, odnosno Poslovnika Vlade s ciljem jasnijeg definisanja obaveze predlagača propisa u vezi sa sprovođenjem postupka učešća javnosti, odnosno svih zainteresovanih subjekata.\n4. Pitanje usaglašavanja nacionalnih propisa sa propisima EU, odnosno implikacije izmena propisa u odnosu na eventualne propise EU trebalo bi jasnije naglašavati sa stanovišta realnog sagledavanja i analize mogućnosti privrede i društva za njihovo sprovođenje. Izmene procedure pripreme propisa, odnosno dosledna primena analize efekata zakona trebalo bi da onemogući donošenje ili izmene propisa bez prethodnog jasnog sagledavanja njihovih implikacija.\n5. Imajući u vidu postojeće stanje koje karakteriše, između ostalog, izvesno marginalizovanje poslova u oblasti životne sredine i utisak o postojanju određenog zaokreta u politici u oblasti životne sredine u odnosu na raniji period, ostaje ne jasno mesto i uloga opredelenja koja su već definisana u strateškim dokumentima usvojenim u prethodnom periodu. U skladu sa tim otvara se pitanje potrebe redefinisanja ciljeva u budućoj politici nadležnih organa u ovoj oblasti među kojima su i neki ciljevi za koje se procenjuje da su, inače, bili postavljeni vrlo ambiciozno. Na potrebu definisanja nove politike Republike Srbije u oblasti životne sredine neke organizacije civilnog društva ukazuju već izvesno vreme. Pri tom se polazi od saznanja o aktuelnim problemima u ovoj oblasti, potrebi intenzivnijeg uključivanja u međunarodne procese (pre svega evropske integracije), trenutnom nivou usaglašenosti nacionalnih propisa sa propisima EU, proceni problema u primeni ovih propisa naročito na lokalnom nivou, kao i neophodnosti uvažavanja specifičnih nacionalnih interesa u celini.\n1 Zbog toga bi u detaljnijoj analizi bi trebalo uzeti u obzir i značaj ovih i sličnih zakona za stanje i perspektive politike u\noblasti živote sredine.\n2 Ovde treba konstatovati da ni jedan od ovih zakona, u momentu pisanja ovog teksta (6. decembar 2012), dostupan na sajtu\nnadležnog ministarstva. Podaci o njima su preuzeti sa sajta Kancelarije za regulatornu reformu i analizu efekata zakona\n(http://www.ria.gov.rs/misljenje/2012). Odgovarajući pristup javnosti nije obezbeđen i pored činjenice da je nadležni organ\nzatražio mišljenje Kancelarije za regulatornu reformu što bi trebalo da znači da je, u proceduralnom smislu, priprema ovih\ndokumenata već odmakla.\n3 Naravno, kao i u prethodnom slučaju, ovo je deo šireg problema i nije karakteristika načina donošenja propisa samo u\noblasti životne sredine. On proističe iz načina na koji je regulisana priprema i usvajanje propisa u pravnom sistemu\nRepublike Srbije u celini. Svođenje procedure učešća javnosti na organizovanje javne rasprave, i to samo u određenim\nokolnostima kao obavezne, predstavlja značajno sužavanje mogućnosti svih zainteresovanih subjekata da daju svoj doprinos i\njasno izraze svoje interese pre nego što zakonski predlog bude usvojen. Takvo stanje (definisano Zakonom o državnoj upravi\ni Poslovnikom Vlade) može imati za posledice donošenje propisa koji nisu primenjivi u celini, odnosno najčešće ima za\nposledicu donošenje propisa u čijoj primeni postoje značajni problemi.\n4 Za ovakav zaključak nema značaja činjenica da su zbog sumnji u zloupotrebe u vezi sa načinom trošenja novca iz Fonda\nneki zaposleni u nadležnom ministarstvu i Fondu prozivani u javnosti. Podržavajući napore nadležnih organa u borbi protiv\nkorupcije i otkrivanju i procesuiranju zloupotreba u vezi sa korišćenjem novca, podsećamo da su organizacije civilnog\ndruštva ukazivale na ovaj problem u raspravama koje su vođene u okviru Nacionalnog konventa o EU.\n5 Ukidanje Agencije za hemikalije konstatovano je u poslednjem Izveštaju Evropske komisije o napretku Srbije (za 2012.\ngodinu) uz preporuku da „treba obezbediti da nadležnosti agencije i njeni administrativni kapaciteti budu očuvani.”\n6 Pitanje unutrašnje organizacije rada u nadležnim organima zaslužuje da bude predmet posebne analize.\n7 Detaljnija procena oportunosti političkih stavova i granica prava Vlade, odnosno nadležnih organa, da definišu svoje\nprioritete na ovaj ili onaj način, posebno u opštim ekonomskim i društvenim okolnostima kakve trenutno postoje u Srbiji,\nmoglo bi predstavljati predmet posebne analize.\nPodnosilac izveštaja: prof. dr Dragoljub Todić, stručni saradnik na projektu za oblast zaštite životne


Vučić o sankcijama Dodiku: Srbija mora da čuva racionalne, pristojne i korektne odnose sa Amerikancima\nVučić je kazao da to pravi dodatne probleme za Srbiju, koja mora da čuva racionalne, pristojne i korektne odnose sa Amerikancima\nSrbija nije sretna zbog sankcija članu Predsjedništva BiH Miloradu Dodiku, izjavio je danas predsjednik Srbije Aleksandar Vučić.\nPo Vučiću, riječ je “o komplikovanim stvarima koje nisu za hitnu i hitru reakciju, posebno ne brzopletu”, a najavio je razgovor sa članom Predsjedništva BiH i predsjednicom RS Željkom Cvijanović.\nVučić je rekao da će najvjerovatnije u ponedjeljak ili utorak, 10. ili 11. januar, razgovarati s Dodikom i Cvijanović.\n– Ovo donosi brojne izazove ne samo za RS, nego i za Srbiju – rekao je Vučić novinarima u zgradi Predsjedništva Srbije.\n– Prije svih naših promišljana i analiza o budućem ponašanju i razgovoru sa predstavnicima srpskog naroda i Republike Srpske, je svakako da Srbija nije ni srećana, niti misli da je rješenje u sankcijama. Nema nikave sumnje da se Srbija ni u jednoj jedinoj tački, ne samo da se neće saglasiti, nego ni na koji način sprovoditi sankcije protiv svog naroda, pripadnika svog naroda niti predstavnika srpskog naroda u BiH i RS – tvrdi Vučić.\nKada je riječ o snakcijama uvedenim i za Alternativnu televiziju, koja je povezana s porodicom Dodik, Vučić je kazao:\n– Što se tiče pritiska na medije i gašenje medijskih sloboda i stavljanje jednog medija pod sankcije, to je užasna odluka, a imaćemo mnogo pitanja za američku administraciju oko nekih drugih medija i veza sa kriminalom i korupcijom na koja nam se čini da je nemoguće pružiti adekvatan odgovor, ali ćemo to ostaviti za vrijeme neposredno poslije Božića – rekao je Vučić.\nOdgovarajući na novinarsko pitanje donose li ove mjere i pritisak na RS i Dodika, pomirenje ili produbljivanje međuetničkih tenzija, Vučić je kazao kako to pravi dodatne probleme za Srbiju koja “mora čuvati racionalne, pristojne i korektne odnose s Amerikancima jer velika su sila”, ali da, s druge strane, “neće vraćati vrijeme u kojem su podizane blokade i barikade prema političkim predstavnicima srpskog naroda na Drini”.\nKancelarija za kontrolu stranih sredstava pri Ministarstvu finansija SAD uvela je juče sankcije članu Predsjedništva BiH Miloradu Dodiku zbog, kako se navodi, aktivnosti i prijetnji po stabilnost i teritorijalni integritet BiH, te koruptivnih aktivnosti. Sankcije su uvedene u banjalučkoj ATV, zbog povezanosti s porodicom Dodik, kao i bračnom paru Milanu i Tijani Tegeltija, inače bivšem predsjedniku VSTV-a BiH, a koji je je trenutno savjetnik Milorada Dodika.\nDodik najavio kraj blokade ako se zabrani označavanja RS kao “genocidne”


Европске компаније главни противник антируским санкцијама Вашингтона - Нови Стандард\nEvropske kompanije glavni protivnik antiruskim sankcijama Vašingtona\n03.05.2018. 10:15 17.07.2020.\nEvropske kompanije pred teškom dilemom: nepoštovanje sankcija izazvaće bes Vašingtona, a poštovanje osvetu Rusije\nAmeričke sankcije uzrokuju značajnu štetu ne samo Rusiji nego i cijelom svijetu, piše njemački Di prese. Konkretno, Njemačka u kratkom roku može izgubiti stotine miliona evra, a dugoročno čak i milijarde. Zbog toga razne ekonomske organizacije i grupe preduzetnika u Evropi pozivaju zapadne političare na pronalaženje političkog rješenja kako bi se izbjeglo pogoršanje stanja u međunarodnoj trgovini.\n“Nove američke sankcije protiv Rusije se uzrokovale domino efekat i njihov uticaj se proširio daleko izvan Rusije. U evropskim kompanijama se upalio alarm i njihovi vlasnici pozivaju EU da se politički aktivira kako bi zaštitila njihovo poslovanje”, piše Di prese.\n“Otrov američkih sankcija počinje trovati cijeli svijet”, ističe autor članka, naglašavajući kako se govori o gubicima milijarda dolara.\nSvako ko želi da shvati kako sankcije mogu da destabilizuju cijelu industriju i sektore ekonomije koji zavise od toga, dovoljno je da razmotri fluktuacije cijena aluminijuma u aprilu. Nakon što su Sjedinjene Države sankcionisale rusku firmu RUSAL, cijene aluminijuma su porasle za 30 odsto, dosegnuvši rekordan nivo u proteklih šest godina od 2.500 dolara po toni.\nEvropa je zbog toga pretrpjela najviše štete, jer 42 odsto potrebnog aluminijuma evropskim firmama prodaje RUSAL. Istovremeno, prisutan je vrlo utemeljen strah od nedostatka ove sirovine, posebno među proizvođačima limenki za napitke, automobilskoj industriji i postrojenjima za preradu aluminijuma.\nŠtaviše, sada su Evropljani konačno shvatili da nisu među “nedodirljivima”. Nova zabrana poslovanje s ruskim kompanijama s “crne liste” Vašingtona se ne odnosi samo na američke državljane, i s tim se ne bi trebalo šaliti, upozorava njemački list.\nSada pravnici evropskih kompanija aktivno traže načine kako da izbjegnu moguće zamke, samo kako ne bi trpjeli štetu u poslovanju. Osim toga, sve više ekonomskih organizacija i preduzetnika vrši pritisak na zapadne političare da reaguju na novonastalu situaciju.\nNedavno je udruženje “Juropijen biznis asosiejšn” (European Business Association) poslala opširan dokument Briselu, objašnjavajući kako su antiruske sankcije “iznenađenje” za evropske firme i uzrokovale su “zabrinutost” među preduzetnicima koji sarađuju s Rusijom.\nSankcije uzrokuju značajnu štetu evropskim interesima, piše u dokumentu. Neke firme predviđaju smanjenje prometa od 20 odsto. Takođe se očekuju poteškoće u prijenosu novca i povećanje troškova zbog upravljanja rizikom.\nUdruženje evropskih preduzetnika ne samo da je detaljno opisalo posljedice američkih sankcija, već je razradilo i scenarije u kojima se Rusija može odlučiti za odmazde. Organizacija zaključuje da u tom slučaju najteže neće stradati Sjedinjene Države, već Evropa koja održava mnogo bliže ekonomske veze s Rusijom.\nEvropske kompanije se suočavaju s teškom dilemom. Ako se ne budu pridržavale sankcija, pogodiće ih bijes Vašingtona, a ako ih se budu pridržavale, može im se osvetiti Rusija.\nNjemačka će biti najteže pogođena, jer je ova zemlja, nakon Kine, drugi najvažniji trgovinski partner Rusije. Mogućim otkazivanjem novih poslova će samo Njemačka izgubiti stotine miliona evra. Dugoročno može izgubiti milijarde, predviđa Njemačko-ruska spoljnotrgovinska komora. Zato je njen predsjednik, Matijas Šep, pozvao zapadne političare “da više ne zatežu vijke sankcija”. Udruženje evropskih preduzetnika traži od nacionalnih vlada da zaštite evropska preduzeća u Rusiji od američkih sankcija. Organizacija traži da se pronađe političko rješenje kako bi se izbjegla investiciona klima, pogoršanje međunarodnih odnosa i stanje u međunarodnoj trgovini.\nIzvor Logično, 03. maj 2018.\nPreporučujemorusijaSADaluminijumVašingtonEvropaevropske kompanijeekonomijaEUkorporativni sektorNemačkaRusalsankcije


Lokalno vreme Tokio\n< Ostali 5.5%\n3.776 m, Mount Fuji\n-4 m, Hachiro - Gata\n1. Nacionalni dan osnivanja, 11. februar\n2. 23. decembar\n1. Predstavlja dan Krunisanja prvog imperatora 660. godine pre nove ere. (Jimmu)\n2. Obeležava rođendan Cara\n100V - 50Hz/60Hz\nZastava Japana ili Nishoki ili Hinomaru je bele podloge na kojoj se nalazi crveni krug koji predstavlja izlazeće Sunce.\nZa putovanje u Japan viza nije potrebna za boravak do devedeset dana za nosioce biometrijskih pasoša. Za nosioca putnog lista u tranzitu neophodna je viza\nJapan važi za državu visokog nivoa javnog reda i mira, bez rizika od oružanog sukoba i sa niskom stopom kriminala u poređenju sa drugim razvijenim zemljama.Izvor:Ministarstvo spoljnih poslova Republike Srbije\nOpšta sanitarna situacija je zadovoljavajuća. Voda iz česme u Japanu je sigurna za piće, a u običnim prodavnicama, automatima i supermarketima se može nabaviti flaširana voda domaćih i stranih kompanija. Prehrambene namirnice su uvek obeležene sa datumom isteka trajanja, a domaći specijaliteti u restoranima (sirova riba, alge) moraju da ispunjavaju odgovarajuće sanitarne standarde.\nJapan je zemlja visokog rizika od prirodnih nepogoda, jer se nalazi na veoma trusnom i aktivnom vulkanskom području, sa čestim zemljotresima i povremenim tajfunima razornog karaktera. Državljanima Republike Srbije koji borave ili nameravaju da putuju u Japan se savetuje da prate informacije u sredstvima javnog informisanja, kao i upozorenja lokalnih organa vlasti i policije na opasnost od prirodnih nepogoda (jakih kiša i vetrova, vrućina, odrona i zemljotresa).\nNe priznaje vozačke dozvole Republike Srbije, niti međunarodne dozvole koju izdaje AMSS na obrascu koji je usklađen sa Međunarodnom konvencijom o saobaćaju na putevima (1968) kojoj Japan nije pristupio. Građanima se savetuje da tokom boravka u Japanu ne upravljaju motornim vozilima sa ovim dozvolama, s obzirom da nisu priznate. Japanski organi su veoma striktni u primeni propisa, a sankcije su novčane kazne koje se mogu nepovoljno odraziti na buduće boravke u Japanu. Državljani Srbije koji imaju odobren boravak u Japanu, ukoliko žele da upravljaju motornim vozilom potrebno je da podnesu zahtev za zamenu vozačke dozvole iz Srbije u japansku vozačku dozvolu. Za ovaj postupak japanski organi zahtevaju original srpske vozačke dozvole sa podatkom o tome kada je prvi put dobijena dozvola koja može biti u formi dodatne potvrde, overen prevod srpske vozačke dozvole na japanski jezik, original pasoša na uvid kojim se dokazuje da je lice nakon polaganja vozačkog ispita u Srbji uzastopno boravilo tri meseca (može stari pasoš) i kopija prijave boravka u Japanu sa adresom boravka. U postupku zamene podnosilac zahteva će biti u obevezi da položi dodatni usmeni i praktični ispit za koji je potrebno znanje japanskog jezika ili osobe koja će pružiti uslugu prevođenja o trošku podnosioca zahteva. Mogući su i dodatni zahtevi japanske strane koji se mogu razlikovati od grada do grada, pa ih je potrebno proveriti u svakom konkretnom slučaju.\nRezultati pretrage za kriterijum: država=Japan\nAmbasador: Nenad Glišić\nAdresa: 4-7-24 Kitashinagawa, Shinagawa-ku, 140-0001 Tokio, Japan\nBroj telefona: +81 (3) 3447-3571, +81 (3) 3447-3572\nBroj faksa: +81 (3) 3447-3573\nAmbasada države Japan u Srbiji\nAdresa: Trešnjinog cveta 13\nBroj telefona: +381 (11) 3012-800\nBroj faksa: +381 (11) 7118-258\nAmbasador: Mr. Junichi MARUYAMA


Dževad Galijašević - Srpskainfo\nObavještajno-bezbjednosna agencija (OBA) BiH je nosilac koncepta budućeg sukobljavanja, a izvodi i akcije praćenja i uhođenja, rekao je stručnjak za bezbjednost Dževad Galijašević.\nGALIJAŠEVIĆ PORUČUJE "BiH glavna odskočna daska za teroriste u Evropi"\nStručnjak za bezbjednost Dževad Galijašević upozorio je da je BiH glavna odskočna daska za teroriste u Evropi i šire.\nGALIJAŠEVIĆ PORUČUJE "Institucije BiH zakasnile za adekvatnu migrantsku politiku"\nStručnjak za bezbjednost Dževad Galijašević smatra da su institucije na nivou BiH zakasnile da pronađu adekvatne politike i da sprovode vlastite propise u pogledu rješavanja migrantske krize u BiH.\nGALIJAŠEVIĆ TVRDI "Na hiljade talibana koji su u BiH žele da NASTAVE RAT u Evropi"\nStručnjak za bezbjednost Dževad Galijašević ocijenio je da je cilj Stranke demokratske akcije (SDA) progon hrišćana iz BiH, kako bi bilo manje potrebe za terorizmom, te da je Sarajevo danas “evropski Idlib”.\nStručnjak za bezbjednost Dževad Galijašević izjavio je Srni da su današnje najave iz Poslaničkog kluba “Zajedno za BiH” u Narodnoj skupštini Republike Srpske o novim zakonima koji će biti upućeni Ustavnom sudu BiH na razmatranje “do kraja ogolile stvarne namjere sarajevskog kalifata kojim diriguje Bakir Izetbegović”.\nMISTERIOZNA LIČNOST Galijašević: Vraća se jedan od komandanata Islamske države\nStručnjak za bezbjednost Dževad Galijašević izjavio je da se u grupi džihadista koji bi trebalo da budu vraćeni u BiH nalazi i trenutno najmisterioznija ličnost “Islamske države” Emir Markota, koji važi za jednog od komandanata Islamske države.\nOSVRNUO SE NA MAKRONOVE PORUKE Galijašević: BiH je generator haosa i problema u regionu i Evropi\nStručnjak za borbu protiv terorizma Dževad Galijašević izjavio je da BiH nije samo nebezbjedna zemalja za sebe, već i za region, te da je generator haosa i problema cijelom regionu, pa i EU.\n"ONI SU OKUSILI KRV" Upozorenje iz Rusije: BiH plodno tlo za NOVI KALIFAT\nGalijašević: Vehabijska naselja u BiH funkcionalni izraz terorizma\nNicanje “nove Maoče” u cazinskom selu Stijena je nastavljanje procesa uspostavljanja vehabijskih kampova i naselja, malih kalifata, državica, koje su u stvari funkcionalni izraz terorizma, rekao je stručnjak za bezbjednost Dževad Galijašević.


EU je uplatila još 11 miliona evra Srbiji za reformu javne uprave EU je uplatila još 11 miliona evra Srbiji za reformu javne uprave\nEU je uplatila 11 miliona evra u državni budžet za dalju reformu javne uprave. Ova uplata označava uspešan kraj i isplatu poslednjeg dela sektorske budžetske podrške EU za reformu javne uprave, što znači da ukupan iznos doprinosa EU iznosi 80 miliona evra. Ugovor o sektorskoj budžetskoj podršci za reformu javne uprave pokrivao je period 2016-2020.\n“Reforma javne uprave nije izuzetno važna samo zbog namere Srbije da postane članica EU, već, pre svega, za dobrobit građana Srbije. Glavni cilj je da se uspostavi funkcionalni sistem javne uprave koji pruža kvalitetne usluge građanima i omogućava dobre uslove za privredni rast i društveni razvoj. Iskustvo korisnika i njihova tačka gledišta je najvažnije. Pojednostavljenje administrativnih procesa neophodno je za efikasne javne usluge prilagođene korisnicima. U fokusu je realizacija boljih usluga i unapređena i modernizovana javna uprava. Budžetska podrška za reformu eUprave pokazala se izuzetno značajnom tokom krize izazvane virusom kovid-19”, rekao je ambasador Emanuele Žiofre, šef Delegacije EU u Srbiji, i naglasio da je potrebna dalja modernizacija i unapređenje, zajedno sa značajnim ulaganjima u ljudske resurse i kontinuiranom podrškom lokalnim samoupravama, kako bi se omogućile još efikasnije usluge javne uprave. EU nastavlja da podržava Srbiju na putu ka boljoj i efikasnijoj javnoj administraciji – servisu za sve građane”, izjavio je ambasador Žiofre.\nPodrška za reformu javne uprave omogućila je kontinuirani proces reforme u svim relevantnim oblastima i napredak u izgradnji administrativnog kapaciteta države, kao što to zahtevaju kriterijumi za pristupanje EU. Sektorska budžetska podrška za reformu javne uprave pruža podršku za šest ključnih oblasti javne uprave – Strateški okvir reforme javne uprave, razvoj i koordinaciju politika, upravljanje ljudskim resursima, odgovornost administracije, realizaciju usluge građanima i preduzećima, i upravljanje javnim finansijama, zajedno sa makroekonomskom stabilnošću i transparentnosti budžeta.\nSveobuhvatnost i kompleksnost javne uprave podrazumeva unutrašnje funkcionisanje administracije – kapacitet za razvoj, budžetiranje i koordinisanje politika, zapošljavanje i otpuštanje službenika na osnovu zasluga, omogućavanje transparentne i razume platne politike, odgovorno upravljanje novcem poreskih obveznika – kao i odnose uprave sa spoljnim svetom – njenu odgovornost, transparentnost i sposobnost da pruža usluge građanima i preduzećima.\nTakođe, Program sektorske budžetske podrške za reformu javne uprave pomogao je u borbi sa izazovima izazvanim virusom kovid-19, produženjem trajanja programa za godinu dana i preusmeravanjem neiskorišćenih sredstava u državni budžet u vidu dodatne podrške.\n“Ministarstvo finansija ostaje posvećeno reformi javne uprave i spremno je da u budućnosti zauzme ključnu ulogu u ovom procesu, bez obzira što se isplatom poslednje tranše u iznosu od 11 miliona evra decembra 2021. završava Program Sektorske budžetske podrške za sektor reforme javne uprave iz IPA Programa za 2015. godinu. Zahvalni smo na odličnoj saradnji sa Evropskom unijom i posvećeni ispunjenju dogovorenih preduslova i pokazatelja učinka”, izjavio je ministar finansija, Siniša Mali i dodao:\n“Ministarstvo finansija posvećen je i pouzdan partner, u velikoj meri zaslužan za uspešnu realizaciju Sektorske budžetske podrške ne samo u oblasti Reforme javne uprave, već i u oblastima Obrazovanja i Integrisanog upravljanja granicom. Tako smo u junu 2021. godine usvojili Novi Program reforme upravljanja javnim finansijama za period 2021-2025, što je sastavni deo šire Strategije reforme javne uprave 2021-2030, kojom se potvrđuje opredeljenost Vlade Republike Srbije za daljom realizacijom reformi”, rekao je Mali.\n„Isplatom poslednje tranše u iznosu od 11 miliona evra, Srbija je u potpunosti iskoristila sredstva predviđena Sektorskim reformskim ugovorom. Napretkom ostvarenim u sprovođenju reforme javne uprave, uspeli smo da obezbedimo 63 miliona evra direktne podrške budžetu, dok preostalih 17 miliona naša administracija koristi u vidu veoma značajnih projekata komplementarne podrške. Uspešna primena ovog kompleksnog instrumenta podrške najbolji je pokazatelj osnaženih kapaciteta nacionalnih institucija, ali i čvrste opredeljenosti da u partnerstvu sa EU nastavimo da gradimo „upravu po meri svih nas“. Uprkos brojnim izazovima, timskim radom unapredili smo brojne aspekte javne uprave, poput pružanja usluga, upravljanja ljudskim resursima, odgovornosti, upravljanja javnim finansijama i javnim politikama”, izjavila je ministarka državne uprave i lokalne samouprave, Marija Obradović i dodala:\n“Posebno bih izdvojila rezultate u oblasti eUprave, koji su se pokazali ključnim za brz i efikasan odgovor naše administracije na krizu izazvanu kovidom. Stavljanjem građana i njihovih potreba u središte naših reformskih ambicija, na najneposredniji način doprinosimo podizanju kvaliteta života i daljem ekonomskom razvoju društva, sa jasnom vizijom i nedvosmislenim opredeljenjem da time obezbedimo dalji napredak Srbije na putu evropskih integracija“, naglasila je Obradović.\nJadranka Joksimović, ministar za evropske integracije je izjavila da su isplatom poslednjeg dela od 80 miliona evra, koje je Evropska unija namenila Srbiji za podršku reformi u oblasti sistema javne uprave, zaokruženi napori Vlade Srbije da dodatno ojača svoje administrativne kapacitete u skladu sa kriterijumima za pristupanje EU.\n“Od 2016, četiri godine smo radili na mnogim značajnim segmentima reforme državne uprave i unapredili njenu delotvornost i transparentnost, ali smo i pokazali da smo sposobni da u skladu sa pravilima EU efikasno raspolažemo budžetskim sredstvima koja su nam dodeljena kao razvojna pomoć. Ipak, ono što je najvažnije, pokazali smo građanima Srbije da uz pomoć sredstava iz IPA fonda, uz odgovoran rad, možemo da poboljšamo pristup uslugama koje javna uprava pruža, kao i da poboljšamo njihov kvalitet u skladu sa potrebama korisnika tih usluga. Pristupanje Evropskoj uniji nam donosi koristi i pre nego što naša zemlja postane članica, a podrška Unije važnim sektorima društva jedan je od vidljivih načina kako se ta korist postiže. Zato smo već pokrenuli pregovore sa EU da se ovakva podrška nastavi iz IPA 2022 I uverena sam da ćemo za to dobiti podršku naših evropskih partnera”, naglasila je Joksimović.


Sportske.net - Tumbin savet Tomiću: ''Nemoj sastav kao protiv OFK-a!''\nTumbin savet Tomiću: ''Nemoj sastav kao protiv OFK-a!''\nIako ga je pohvalio za hrabru odluku prošlog vikenda na Vračaru, Ljubiša Tumbaković smatra da Partizanu danas treba nešto drugo.\nPartizan je neslavno započeo drugi deo sezone, ali i pored poraza od OFK Beograda (1:2), ono što može da raduje navijače Partizana jeste činjenica da je novi trener Ivan Tomić odlučio da ukaže šansu nekolicini tinejdžera, poput Birmančevića, Vlahovića...\nLjubiša Tumbaković ga je u današnjem gostovanju na ''Areni Sport'' pohvalio zbog toga, ali se nada drugačijoj postavi za derbi.\n''Ivan Tomić je i kao igrač bio kreativan, a prošle nedelje je i mene iznenadio sastavom koji je izveo protiv OFK Beograda.\nIpak, nadam se da će danas Partizan izaći u drugačijem sastavu, ne zato što ti igrači nemaju kvalitet, već mislim da Partizan treba da izađe u iskusnijem sastavu nego protiv OFK-a. Očekujem ambiciozni Partizan'', poručio je Tumbaković.\nTakođe, smatra da će doskorašnja Partizanova ''desetka'' danas mnogo nedostajati crno-belima.\n''Voleo bih da je sada tu i Stefan Babović, on bi danas dao veliki doprinos...'', istakao je Tumbaković.\nE ako je Tumba rek`o..... Covek sa najvise kupljenih titula u istoriji sporta. Kakva prevara od trenera.... Dislike (samo izvolite....) ;)\nMisli da bi trebao malo da proTumba sastav?:-D Dobro, protumbace ga toliko da vise neces znati ni da li su to isti timovi, onaj sa Vracara i ovaj sada tj. da li je isti klub u pitanju! Darko Brasanac covek odluke!


Rusi zauzeli ukrajinsku podmornicu, vojna baza pod opsadom\nRusi zauzeli ukrajinsku podmornicu, vojna baza pod opsadom\nRuske snage drže pod opsadom avionsku bazu Belbek na Krimu, a preuzele su i kontrolu nad jedinom ukrajinskom podmornicom na Krimu.\nNemački ministar spoljnih poslova Štajnmajer optužio Rusiju za pokušaj podele Evrope.\nMiting u Donjecku – hoće referendum kao na Krimu. Ruski ministar odbrane Sergej Šojgu naložio je komandantu Ruske crnomorske flote da obezbedi da se pripadnicima ukrajinske vojske koji žele da napuste Krim i odu u Ukrajinu omogući da to učine organizovano, saopštilo je danas njegovo ministarstvo\nRuske snage preuzele su kontrolu nad jedinim ukrajinskom podmornicom na Krimu „Zaporožje“ i postavili rusku zastavu, saopštila je ruska Crnomorska flota.\nRuske trupe su stavile pod opsadu ukrajinsku avionsku bazu Belbek, blizu Sevastopolja, saopštio je zamenik komandanta te baze.\nNemački ministar spoljnih poslova Frank-Valter Štajnmajer izjavio je danas u Kijevu da međunarodna zajednica ne sme da dozvoli da ukrajinsko-ruska kriza stvori nove podele u Evropi. „Referendum na Krimu je kršenje međunarodnog prava i pokušaj podele Evrope“, rekao je nemački šef diplomatije novinarima nakon sastanka sa vršiocem dužnosti predsednika Ukrajine Aleksandrom Turčinovom, optuživši Rusiju da želi da podeli Evropu, preneli su nemački mediji.\nViše od 5.000 ljudi okupilo se danas na proruskom mitingu u Donjecku na istoku Ukrajine tražeći održavanje referenduma, poput onog na Krimu. Demonstranti su podigli nekoliko šatora, kao „ironični“ eho masovnog protestnog kampa uspostavljenog na centralnom kijevskom trgu, kada su novembru počele demonstracije protiv smenjenog predsednika Viktora Janukoviča.\nRuski ministar odbrane Sergej Šojgu naložio je komandantu Ruske crnomorske flote da obezbedi da se pripadnicima ukrajinske vojske koji žele da napuste Krim i odu u Ukrajinu omogući da to učine organizovano, saopštilo je danas njegovo ministarstvo. Do 21. marta je od preko 18.000 pripadnika ukrajinske armije stacioniranih na Krimu, manje od 2.000 izrazilo želju da idu u Ukrajinu, stoji u saopštenju pomenutog ministarstva, a prenosi Itar-Tas.\nSvetski lideri na čelu sa američkim predsednikom Barakom Obamom okupiće se, u nastojanju da pronađu načine za sprečavanje terorističkih nuklearnih napada, u ponedeljak i utorak na Nuklearnom bezbednosnom samitu u Hagu koji se održava u senci ukrajinske krize.\nPremijer Ukrajine Arsenij Jacenjuk, koji se danas u Kijevu sastao sa nemačkim šefom diplomatije Frankom Valterom Štainmaerom, izjavio je da će Ukrajini biti potrebna podrška Evrope, pogotovo u snabdevanju gasom.\nUkrajinsko ministarstvo odbrane istaklo je danas da su ukrajinski vojnici koji se vraćaju iz vojnih baza na Krimu – heroji, a ne dezerteri. Demantujući informacije da su vojnici ukrajinskih oružanih snaga dezerteri ministarstvo je istaklo da su takve „pogrešne informacije“ aktivno širili pripadnici ruskih specijalnih službi.\nMinistar inostranih poslova Ukrajine Andrej Dešicija ocenio je u intervjuu bečkom dnevniku „Prese“ da bi model neutralnosti Finske bio moguća opcija za njegovu zemlju i odbacio je pristupanje Ukrajine NATO-u.\nKanada se pridružila američkim sankcijama uvedenim protiv banke „Rusija“, zbog akcija Moskve u Ukrajini. Istovremeno, Kanada je uvela ekonomske sankcije protiv još 14 ruskih zvaničnika, javio je Rojters.


Sajam reprezentativnih kompanija iz NR Kine, provincija Džeđijang\nPrivredna komora Srbije i Ambasada Narodne Republike Kine u Beogradu\npozivaju Vas na Sajam reprezentativnih kompanija iz NR Kine, provincija Džeđijang 18.- 20. maja 2017.godine, Belmaks centar, Autoput 20, Beograd.\nSektor za trgovinu Vlade provincije Džeđijang (Department of Zhejiang Commerce), jedne od privredno najrazvijenijih provincija NR Kine, organizuje Sajam u Belmaks centru, u cilju promocije svojih proizvoda i boljeg povezivanja srpskih i kineskih kompanija. (...)\nSajmovi, Najave događaja\nPrivredna komora Srbije, na 84. Međunarodnom poljoprivrednom sajmu u Novom Sadu, koji se održava u periodu od 13. od 19. maja 2017. godine, organizovaće zajednički nastup kompanija iz Srbije na jedinstvenom brendiranom štandu površine. (...)\nNastup Regionalne privredne komore Užice na Međunarodnom sajmu INOCOOP 2016 u Zrenjaninu\nRegionalna privredna komora Užice organizovala je zajednički nastup svojih članica na Međunarodnom sajmu inovacija, kooperacija i preduzetništva INOCOOP 2016 u Zrenjaninu (...)\nUspešan nastup proizvođača sa užičkog regiona na Sajmu etno hrane i pića\nRegionalna privredna komora Užice je i ove godine organizovala zahjednički nastup proizvođača tradicionalnih prehrambenih proizvoda na X sajmu etno hrane i pića 2015. godine koji je održan od 25-28. novembra u hali 3 Beogradskog sajma. (...)\nKonferencija Predstavljanje energetskih projekata Tuzlanskog Kantona\nEnergie Planet DOO predstaviće projekte Tuzlanskog kantona na konferenciji “Predstavljanje energetskih projekata Tuzlanskog Kantona” koja će se održati\n5. novembra 2015 godine u Sarajevu (...)


Umetnička direktorka galerije Novembar: Publika ume da prepozna kvalitet i nagradi trud | Novinska agencija Beta\nKULTURA | 28.11.2018 12:15 > 28.11 12:27\nUmetnička direktorka galerije Novembar: Publika ume da prepozna kvalitet i nagradi trud\nBeogradska galerija "Novembar", koja je svoj izložbeni prostor otvorila ne samo za ostvarene, već i za mlade umetnike koji stvaraju u inostranstvu, uspešnu godinu završiće izložbom Selme Selman, umetnice romskog porekla koje stvara u Njujorku, čije je otvaranje planirano za 10. decembar.\nUmetnička direktorka i kustoškinja galerije Maja Kolarić je rekla da je zadovoljna reakcijama publike i stručne javnosti i istakla da je bio mali izazov otvoriti galeriju na Vračaru.\n"Poseta galeriji kreće se izmedju 30 i 50 ljudi dnevno. To je na mesečnom ili godišnjem nivou zaista impresivna cifra, kojoj se možda nismo ni nadali za početak, ako se ima u vidu da smo u delu Beograda koji je, po svojoj ponudi poznatiji po restoranima i kafićima. Drago nam je što je Beograd prepoznao i nagradio naš trud", kazala je Kolarić.\nNajavljujući novu izložbu ona je istakla da je Selma Selman mlada bosanskohercegovačka umetnica, aktivistkinje i filantropkinje romskog porekla koja trenutno živi i stvara u Njujorku.\n"Selma se bavi temama kao što su identitet, nasledjene socio-kulturne predrasude i stereotipi, ali i emancipacijom i ljudskim pravima. Inspiraciju ali i legitimitet za svoj rad nalazi i crpi iz sopstvenog iskustva, kao i u života svoje porodice. Na izožbi će biti prikazani video radovi 'Ne gledaj ciganku u oči', 'Haram' i fotografija 'Viva la Vida' koji svojim narativima ruše stereotipe o romskoj ženi", objasnila je Kolarić.\nDodala je da će biti prikazan i izbor crteža i slika Selme Selman na metalnim objektima, mahom pronadjenim na ulici, koji predstavljaju "Urabanu pastoralu" romske zajednice ali i lični dnevnik umetnice i njene porodice koji govore o egzistenciji, borbi za život ali nose i univarzalno načelo da se nametnuti društveni okviri uz odredjeni trud ipak mogu prevazići.\nVažan segment Selminog aktivizma čini fondacija "Marš u školu" kroz koju umetnica sakuplja novac kojim pomaže školovanje romskih devojčica.\n"Izložbu Selme Selman simbolično otvaramo 10. decembra na Medjunarodni dan ljudskih prava kako bismo pomogli u promovisanju humanitarnih aktivnosti umetnice, ali i zajedno sa Selmom prikupili sredstava za njen projekat kojim pomaže decu romske zajednice u edukaciji i sopstvenim primerom ih podstiče i ohrabruje", navela je Kolarić.\nU galeriji "Novembar" su zadovoljni godinom na izmaku jer su realizovali nekoliko veoma uspešnih izložbi. Prvi put domaća javnost je mogla da se upozna sa radom dve mlade umetnice Ane Milenković i Ivane Bašić, koje žive i rade u inostranstvu.\nMaja Kolarić je rekla da se danas ne može govoriti o umetničkoj sceni jedne zemlje samo kroz umetnike koji žive unutar granica te zemlje.\n"Odlučili smo se da osim umetnika koji žive i stvaraju u Srbiji, predstavljamo i one koji su otišli, možda izgubili kontakt sa lokalnom scenom ali grade fantastične karijere u inostranstvu. Za njih je to prilika da se ponovo povezu sa domaćom publikom, a javnost, kolekcionari i ljubitelji umetnosti steknu nove uvide ili saznanja o radovima ovih fantastičnih umetnika sa veoma uspešnim internacionalnim karijerama. To je nešto što nas je u startu izdvojilo od ostalih galerija", kazala je Kolarić.\nU "Novembru" se trude da umetnost približe i najmadjima. Porodični dan, koji organizuje galerija, prilika je za podsticanje kreativnosti kod dece uzrasta od tri do 10 godina.\n"Pokušaćemo da ustalimo tu praksu i da jednom mesečno okupimo roditelje i decu. Želimo da podstičemo njihovu kreativnost i radoznalost, doprinesemo u boljem razumevenju jezika savremene umetnosti ali i da stvaramo nove kulturne navike kod dece", kazala je Kolarić.\nOna je istakla da se galerijska scena u Beogradu razvija, ali da, medjutim, postoji niz regulativa koje bi trebalo prilagoditi kako bi privatne inicijative zaista postale domaći i internacionalni promoteri savremene umetnosti.\n"Mnoge evropske zemlje, skandinavske naročito, ulažu značajna sredstva u galerijski sektor kroz različite državne subvencije, pre svega ukidanjem ili smanjenjem PDV-a na umetnost, nižom cenom zakupa prostora za galerije kao i davanjem nepovratnih sredstava za promociju umetnika u inostranstvu. Nadamo se da će se i u Srbiji menjati stvari na bolje", navela je Maja Kolarić.\nU Madridu danas ponovo otvoren muzej Prado\n'Fejsbuk' zabranjuje ruskoj umetnici objavljivanje 'opasnih' ...\nSikstinska kapela posle tri meseca ponovo prima posetioce\nNa severu Italije otkriveni odlično očuvani rimski mozaici (VIDEO)\nNarodno pozorište u Beogradu počinje s radom posle tromesečne ...